open-index/open-wikipedia-markdown huggingface dataset:
പി. ഗോവിന്ദപ്പിള്ള (ചരിത്രകാരൻ)

മലയാളത്തിലെ ആദ്യ ഭാഷാ ചരിത്രകാരൻ എന്നറിയപ്പെടുന്ന **പി. ഗോവിന്ദപ്പിള്ള** 1849-ൽ ജനിച്ചു.

## ജീവിത രേഖ
*1849 ജനനം
*1873 ബി.എ. ബിരുദം
*1879 സർവാധിക്കാര്യക്കാർ
*1881 ജൂലൈ 10 - മലയാള ഭാഷാചരിത്രം ഒന്നാം പതിപ്പ്
*1881 ബീജഗണിതം, 
*1884 വീരമാർത്താണ്ഡവർമ്മ ചരിതം ആട്ടക്കഥ ഒന്നാംദിവസത്തെ കഥ
*1885 ഒക്റ്റോബർ 15 - റോമൻ ചരിത്രം
*1889 മലയാളഭാഷാചരിത്രം രണ്ടാം  പതിപ്പ്
*1891 വക്കീലായി
*1896 മലയാള ഭാഷാചരിത്രം
*1897 മരണം

ശ്രീകണ്ഠേശ്വരത്ത് കുളവറവിളാകത്ത് വീട്ടിൽ പുന്നപുരത്ത് കവണാശ്ശേരി വീട്ടിൽ 1849 മെയ് 19-ന് (കൊല്ലവർഷം 1024 ഇടവം 7, രേവതി നക്ഷത്രം). 1873-ൽ ബി.എ. ബിരുദം നേടി. ചാല സ്കൂളിൽ പ്രഥമാധ്യാപകനായി ജോലി നോക്കി. ആയില്യം തിരുനാൾ മഹാരാജാവ് ഇദ്ദേഹത്തെ 1874-ൽ കൊട്ടാരം സമ്പ്രതിയായി നിയമിച്ചു. തുടർന്ന് സർവാധിക്കാര്യക്കാരനായി ഉയർന്നു. 1878-ൽ അഗസ്തീശ്വരത്തെ വേമ്പന്നൂർ ഭാഗത്തുള്ള പുതുവീട്ടിലേക്ക് ദത്തെടുക്കപ്പെട്ടു.  അക്കാലത്ത് തന്നെ ഗോവിന്ദപ്പിള്ള ഉദ്യോഗം രാജിവച്ച് തിരുവനന്തപുരത്ത് കേരളവിലാസം അച്ചുകൂടത്തിന്റെ പ്രവർത്തനത്തിൽ ശ്രദ്ധിച്ചു. നെയ്യാറ്റിൻകര താലൂക്കിലെ വിളപ്പിൽ മുല്ലൂർവീട്ടിലെ പാർവതിയമ്മയാണ് ഭാര്യ. ആയില്യം തിരുനാളിന്റെ ജീവചരിത്രം, ഗ്രീക്ക് ചരിത്രം തുടങ്ങി നിരവധി കൃതികൾ രചിച്ചു. കൂടാതെ തിരുവനന്തപുരത്ത് നിന്ന് പ്രസിദ്ധീകരിച്ചിരുന്ന *വിദ്യാവിലാസിനി* എന്ന മാസികയുടെ പ്രവർത്തനത്തിലും ഗോവിന്ദപ്പിള്ള സഹകരിച്ചു. 1891-ൽ വക്കീൽ പരീക്ഷയിൽ ജയിച്ചു. 1897 ഫെബ്രുവരി 13-ന് (കൊല്ലവർഷം 1072 കുംഭം 3, തിരുവാതിര നക്ഷത്രം) 48-ആം വയസ്സിൽ അന്തരിച്ചു

.

## പ്രധാന കൃതികൾ
#വീരമാർത്താണ്ഡവർമ്മ ചരിതം ആട്ടക്കഥ ഒന്നാംദിവസത്തെ കഥ (കവിത)
#മലയാളഭാഷാചരിത്രം (സാഹിത്യചരിത്രം)
#ഗലീലിയോ (ജീവചരിത്രം)
#ലളിതനീതിസാരം (തത്വചിന്ത)
#റോമൻ ചരിത്രം (ചരിത്രം)
#എ ഹാന്റ് ബുക്ക് ഓഫ് ട്രാവൻകൂർ

## അവലംബം

## പുറം കണ്ണികൾ
#https://openlibrary.org/works/OL6789614W/Sarvv%C4%81dhik%C4%81ryakk%C4%81r_Pi
#http://catalog.hathitrust.org/Record/007367955

വർഗ്ഗം:ചരിത്രകാരന്മാർ - അപൂർണ്ണലേഖനങ്ങൾ
വർഗ്ഗം:കേരളത്തിലെ ചരിത്രകാരന്മാർ
പറ (വാദ്യം)

ലഘുചിത്രം| ചെണ്ട
ലഘുചിത്രം| ചെണ്ടയും കോലും
ചെണ്ടയുടെ ആകൃതിയുള്ള ഒരു കേരളീയ തുകൽ വാദ്യമാണ് **പറ** എന്നും അറിയപ്പെടുന്ന **വീക്കു ചെണ്ട** (“അച്ചൻ ചെണ്ട”). സാധാരണ ചെണ്ടയേക്കാൾ ഉയരം കുറവാണിതിന്. കേരളത്തിന്റെ ചില പ്രദേശങ്ങളിൽ **വീക്കൻ ചെണ്ട** എന്നും **പറച്ചെണ്ട** എന്നും ഈ വാദ്യം അറിയ‍പ്പെടുന്നു. പേരിലെ വ്യത്യാസം പോലെ, പല ദേശങ്ങളിലും പല വലിപ്പത്തിലാണ് പറ നിർമ്മിക്കുന്നത്. തോൽപ്പാവക്കൂത്തിലും കണ്യാർകളിയിലും പറ ഉപയോഗിക്കാറുണ്ട്.‍ അടിസ്ഥാന താളം നിലനിർത്താൻ ഉപയോഗിക്കുന്ന ഒരു തരം ചെണ്ടയാണിത്.  "വീക്കുചെണ്ട" യുടെ "ചെണ്ട വട്ടം" എല്ലായ്പ്പോഴും 'വലംതല'യാണ്. ഇത്  ബാസ് ശബ്ദം പുറപ്പെടുവിക്കാൻ ഒന്നിലധികം പാളികളുള്ള ചർമ്മത്തിൽ നിർമ്മിച്ചതാണ്. മലയാള ഭാഷയിൽ "വീക്ക്" എന്നതിന്റെ അർത്ഥം "കഠിനമായി അടിക്കുക" എന്നതാണ്. കൈത്തണ്ട വളച്ചൊടിക്കുകയോ ചുരുട്ടുകയോ ചെയ്യാതെ  അടിച്ചുകൊണ്ട് കലാകാരൻ "വീക്കു ചെണ്ട" യിൽ ശബ്ദം പുറപ്പെടുവിക്കുന്നു.     
മേളത്തിനും തായമ്പകയിലും പിന്നണിയിൽ നിന്ന് താളം പിടിക്കാനാണ്‌ വീക്കൻ ചെണ്ട ഉപയോഗിക്കുക. 
## ഇതും കാണുക
* ചെണ്ട 
* ഉരുട്ടു ചെണ്ട 
* പഞ്ചവാദ്യം 
* തായമ്പക 
* പഞ്ചാരിമേളം
* ചെണ്ട 
## അവലംബം

*http://chendamelam.org/
* http://www.chendamelam.info  
*https://www.indianetzone.com/52/chenda.htm

വർഗ്ഗം:ഇന്ത്യൻ സംഗീതോപകരണങ്ങൾ
വർഗ്ഗം:കഥകളി
എം.കെ. നാരായണൻ

പശ്ചിമ ബംഗാളിന്റെ ഗവർണർ ആയിരുന്നു  **എം. കെ. നാരായണൻ** (മായങ്കോട് കേളത്ത് നാരായണൻ)  ജെ. എൻ ദീക്ഷിതിന്റെ നിര്യാണശേഷം 2005 മുതൽ 2010 വരെ ദേശീയസുരക്ഷാ ഉപദേഷ്ടാവായിരുന്നു. പാലക്കാട് ഒറ്റപ്പാലത്തെ കേളത്ത് കുടുംബാംഗമായ അദ്ദേഹം ചെന്നൈ ലൊയോള കോളേജിൽ നിന്നാണ് ബിരുദമെടുത്തത്. 1955-ൽ ഐ. പി എസിൽ ചേർന്ന അദ്ദേഹം 1959 മുതൽ ഇന്റലിജൻസ് ബ്യൂറോയിൽ പ്രവർത്തിച്ചുവന്നു. അഗസ്റ്റ വെസ്റ്റ് ലാൻഡ് വി വി ഐ പി ഹെലിക്കോപ്റ്റർ ഇടപാടിൽ എം കെ നാരായണനെ സി ബി ഐ ചോദ്യം ചെയ്തിരുന്നു. ഹെലിക്കോപ്റ്റർ ഇടപാട് നടന്ന സമയത്ത് ദേശീയ സുരക്ഷാ ഉപദേഷ്ടാവായിരുന്നു അദ്ദേഹം. 2010 ജനവരി 24 നാണ് പശ്ചിമബംഗാൾ ഗവർണറായി ചുമതലയേറ്റത്.

## അവലംബം


വർഗ്ഗം:പശ്ചിമ ബംഗാളിന്റെ ഗവർണ്ണർമാർ
വർഗ്ഗം:1934-ൽ ജനിച്ചവർ
ഇന്ത്യൻ അന്താരാഷ്ട്ര ഏകദിന ക്രിക്കറ്റ് കളിക്കാരുടെ പട്ടിക

[ലഘുചിത്രം|[ബി.സി.സി.ഐ. ലോഗോ]]
1974ലാണ് ഇന്ത്യ ആദ്യ ഏകദിന ക്രിക്കറ്റ് മത്സരം കളിക്കുന്നത് 1974 മുതൽ 2013 വരെ നീണ്ടുകിടക്കുന്ന ഇന്ത്യയുടെ ഏകദിന ക്രിക്കറ്റ് ചരിത്രത്തിൽ 817 മത്സരങ്ങളിലായി, 199 കളിക്കാർ ഇതുവരെ ഏകദിനത്തിൽ ഇന്ത്യക്കുവേണ്ടി കളിച്ചിട്ടുണ്ട്. ഇന്ത്യക്കുവേണ്ടി അന്താരാഷ്ട്ര ഏകദിന മത്സരങ്ങളിൽ ഇതുവരെ കളിച്ചിട്ടുള്ള എല്ലാ കളിക്കാരുടെയും പട്ടികയാണ് ഈ ലേഖനത്തിൽ ഉൾപ്പെടുത്തിയിരിക്കുന്നത്.
## പട്ടിക സൂചകങ്ങൾ

## കളിക്കാരുടെ പട്ടിക

## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
ഭാരതീയ മഹിളാ ബാങ്ക്

ഭാരതത്തിലെ ആദ്യ സമ്പൂർണ വനിതാ ബാങ്കാണ് **ഭാരതീയ മഹിളാ ബാങ്ക്.** മുൻ പ്രധാനമന്ത്രിയായിരുന്ന  ഇന്ദിരാഗാന്ധിയുടെ ജന്മവാർഷിക ദിനമായ നവംബർ 19 നാണ് 2013 ൽ ഇതിന്റെ ഉദ്ഘാടനം നടന്നത്. ഏഴു ശാഖകളുമായി തുടങ്ങിയ ബാങ്ക് അടുത്ത മാർച്ച് അവസാനത്തോടെ ശാഖകളുടെ എണ്ണം 25 ആക്കും. പഞ്ചാബ് നാഷണൽ ബാങ്ക് എക്‌സിക്യൂട്ടീവ് ഡയറക്ടറായിരുന്ന ഉഷാ അനന്തസുബ്രഹ്മണ്യനാണ് മഹിളാ ബാങ്കിന്റെ ചെയർപേഴ്‌സൺ .  ബാങ്കിന്റെ ഡയറക്ടർ ബോർഡിലെ എട്ടു പേരും വനിതകളാണ്.

2017 മാർച്ചിൽ ഇതിനെ സ്റ്റേറ്റ് ബാങ്ക് ഓഫ് ഇന്ത്യയിൽ ലയിപ്പിക്കാൻ തീരുമാനിക്കുകയുണ്ടായി.
## അവലംബം

## പുറം കണ്ണികൾ
*വെബ്http://www.bhartiyamahilabank.com/ 

വർഗ്ഗം:ഇന്ത്യയിലെ ബാങ്കുകൾ
അമ്പലപ്രാവ് (ചലച്ചിത്രം)

സ്വർഗ്ഗം പിക്ചേഴ്സിന്റെ ബാനറിൽ താരാചന്ദ്ഭർജാത്യ 1970-ൽ നിർമിച്ച മലയാളചലച്ചിത്രമാണ് **അമ്പലപ്രാവ്**.  രാജശ്രീറിലീസാണ് ഈ ചിത്രം വിതരണം ചെയ്തത്.

## അഭിനേതാക്കളും കഥാപാത്രങ്ങളും
*പ്രേം നസീർ - ഉദയവർമ്മ
*ഷീല - ശാരദ
*കെ.പി. ഉമ്മർ - അപ്പുണ്ണി
*മധു - രാജേന്ദ്രൻ
*ശാരദ - ഇന്ദുമതി
*പി.ജെ. ആന്റണി - മേനോൻ
*അടൂർ ഭാസി - ശങ്കരപ്പിള്ള
*ശങ്കരാടി - ദാമു
*വീരരാഘവൻ നായർ - ആദിത്യവർമ്മ
*ബഹദൂർ - നളിനാക്ഷൻ
*ടി.ആർ. ഓമന - സുഭദ്ര തമ്പുരാട്ടി
*ആറന്മുള പൊന്നമ്മ - സരസ്വതി അമ്മ
*ഫിലോമിന - കമലം
*മീന - രുദ്രാണി
*പറവൂർ ഭരതൻ - സോമൻ
*സി എ ബാലൻ - അച്ചുത വാര്യർ
*കോട്ടയം ശാന്ത - നാണി അമ്മ
*ഖദീജ - മാധവി
*കെ.എസ്. പാർവ്വതി -
	
## പിന്നണിഗായകർ
*എസ്. ജാനകി
*കെ.ജെ. യേശുദാസ്
*പി. ലീല
*പി. ജയചന്ദ്രൻ

## അണിയറപ്രവർത്തകർ
*ബാനർ -  സർഗ്ഗം പിക്ചേഴ്സ്
*വിതരണം -  രാജശ്രീ റിലീസ്
*തിരക്കഥ, സംഭാഷണം -  എസ് എൽ പുരം സദാനന്ദൻ
*സംവിധാനം -  പി ഭാസ്ക്കരൻ
*നിർമ്മാണം - ടി സി ബർജാത്യാ
*ഛായാഗ്രഹണം -  യു രാജഗോപാൽ
*ചിത്രസംയോജനം -  കെ നാരായണൻ, നീലകണ്ഠൻ
*അസിസ്റ്റന്റ് സംവിധായകർ -  വി വിജയൻ, ഹമീദ് 
*കലാസംവിധാനം - എസ് കൊന്നനാട്ട്
*നിശ്ചലഛായാഗ്രഹണം -  ത്രീ സ്റ്റാർസ് മദ്രാസ്
*ഗാനരചന -  പി ഭാസ്ക്കരൻ
*സംഗീതം ‌- എം എസ് ബാബുരാജ്
*ചമയം - സുധാകർ, വേണു
*വസ്ത്രാലംകാരം - ഗോവിന്ദരാജ്
*നൃത്തസംവിധാനം - കലാമണ്ഡലം മാധവൻ
*പരസ്യം - എസ് എ നായർ.

## ഗാനങ്ങൾ
*സംഗീതം - എം.എസ്. ബാബുരാജ്
*ഗാനരചന - പി. ഭാസ്കരൻ

## അവലംബം

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
നീലവേള

നനവുള്ള ഇടങ്ങളിലും നെൽവയലുകളിലും അരുവികളുടെ തീരങ്ങളിലും കാണുന്ന ഒരു ഏകവർഷ കുറ്റിച്ചെടിയാണ് **നീലവേള** അഥവാ **ആര്യവേള**. . ആഫ്രിക്കൻ വംശജനായ ഈ ചെടി ഇപ്പോൾ ലോകം മുഴുവൻ തന്നെ വ്യാപിച്ചിട്ടുണ്ട്. വിത്തുവഴിയാണ് വംശവർദ്ധന. ഇതിനെ ഒരു അധിനിവേശസസ്യമായി കരുതിപ്പോരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഔഷധഗുണപരീക്ഷണങ്ങളെപ്പറ്റി
* http://www.flowersofindia.net/catalog/slides/Fringed%20Spider%20Flower.html
* http://www.hear.org/pier/species/cleome_rutidosperma.htm 

വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:കേരളത്തിലെ സസ്യജാലം
ഡോളമൈറ്റ്

കാൽസിയം മഗ്നീഷ്യം കാർബണേറ്റ് [ (CaMg(CO3)2 ] ധാരാളം അടങ്ങിയിട്ടുള്ള ചുണ്ണാമ്പുകല്ലാണു് **ഡോളമൈറ്റ്**. ഡോളമൈറ്റ് ധാതുവിന്റെയും ശിലയുടെയും ഉദ്ഭവത്തെ സംബന്ധിച്ച് ഇന്നും അഭിപ്രായവ്യത്യാസമുണ്ട്. കടൽവെള്ളത്തിൽനിന്നു നേരിട്ടുള്ള അവക്ഷേപമായി കരുതപ്പെട്ടിരുന്നു; എന്നാൽ ഇന്നത്തെ കടൽത്തറകളിൽ ഡോളമൈറ്റ് അടിഞ്ഞുകാണുന്നില്ല. സാധാരണ ചുണ്ണാമ്പുകല്ലിലെ (CaCO3) കാൽസിയത്തിലെ ഒരംശം മഗ്നീഷ്യം ആദേശം ചെയ്യുന്നതിലൂടെ രൂപംകൊള്ളുന്ന പുതിയ ധാതുവാണ് ഡോളമൈറ്റ് എന്നാണ് ഇപ്പോഴത്തെ വിവക്ഷ.

ഹെക്സഗണൽ ക്രിസ്റ്റൽ വ്യൂഹത്തിൽ ക്രിസ്റ്റലീകരിക്കപ്പെടുന്ന ഡോളമൈറ്റ് പ്രകൃതിയിൽ റോംബോഹീഡ്രൽ രൂപത്തിൽ കാണപ്പെടുന്നു; റോംബോഹീഡ്രലിന്റെ വ്യക്തമായ മുഖങ്ങളാണ് ഡോളമൈറ്റ് പരലുകളെ തിരിച്ചറിയാൻ സഹായിക്കുന്നത്. പിണ്ഡാകൃതിയിലും ചെറുതരികളായും ഇവ പ്രകൃതിയിൽ ലഭ്യമാണ്. സുവ്യക്തമായ റോംബോഹീഡ്രൽ പിളർപ്പ്, ശഖാംഭമായ വിഭജനം, പ്രത്യേക നിറമില്ലായ്മ അഥവാ വെള്ളനിറം, സ്ഫടികദ്യുതി എന്നിവയാണ് ഈ ധാതുവിന്റെ പ്രധാന ഭൌതികഗുണങ്ങൾ. കാഠിന്യം: 3.54; ആപേക്ഷിക സാന്ദ്രത: 2.8; അപഭംഗസൂചിക: 1.67.

## അവലംബം


വർഗ്ഗം:ധാതുക്കൾ
വർഗ്ഗം:അവസാദശിലകൾ
സെൽഫി

മൊബൈൽ ക്യാമറ അല്ലെങ്കിൽ ഡിജിറ്റൽ ക്യാമറ ഉപയോഗിച്ച് തനിയെ എടുത്ത സ്വന്തം ഫോട്ടോ ആണ് **സെൽഫി** എന്നറിയപ്പെടുന്നത്. ക്യാമറ സ്വന്തം കൈയകലത്തിൽ വെച്ചോ, അല്ലെങ്കിൽ ഒരു കണ്ണാടിയ്ക്ക് മുൻപിൽ നിന്നോ എടുക്കുന്ന ഫോട്ടോകളാണിവ. സോഷ്യൽ മീഡിയ സൈറ്റുകൾ സജീവമായതോടെ ആണ് സെല്ഫി പ്രശസ്തിയിലേക്ക് കടന്നത്‌.
ഈ വർഷത്തെ വാക്കായി (word of the year) 2013ൽ തെരഞ്ഞെടുക്കപ്പെട്ട ആംഗലേയ വാക്കാണ്‌ **സെൽഫി** (selfie)​. . 

സ്വന്തം ചിത്രം സ്വയം എടുക്കുന്നതിന് സെൽഫ് ക്യാമറ (self camera) എന്നതിൻറെ ആദ്യ അക്ഷരങ്ങൾ ചേർത്തുണ്ടാക്കിയ സെൽക (SELCA) എന്ന വാക്ക് കൊറിയയിൽ ഉപയോഗിച്ചു വന്നിരുന്നു' സെൽഫ് പോട്രേറ്റ് ഫോട്ടോഗ്രഫി' എന്ന വാക്ക് ചുരുങ്ങിയാണ് സെൽഫിയായത്. 

## സെൽഫിയുടെ ചരിത്രം

1839 ൽ അമേരിക്കൻ ഫോട്ടോഗ്രാഫർ റോബർട്ട് കോർണേലിയസ് ആണ് ക്യാമറിൽ തന്നെത്തന്നെ സ്വയം പകർത്തിയത്. കോർണേലിയസിന് 30 വയസുള്ളപ്പോൾ തന്റെ പിതാവിന്റെ കടയുടെ പിറകിൽവച്ചാണ് ഫോട്ടോ എടുത്തത്. ക്യാമറയുടെ ലെൻസ് ക്യാപ് മാറ്റി സമയം ക്രമീകരിച്ചശേഷം ഫ്രെയിമിലേക്ക് വന്ന് ഏകദേശം അഞ്ച് മിനിട്ടുനുശേഷമാണ് ഫോട്ടോ പിടിച്ചത്. 

## നോ സെൽഫി സോൺ

സെൽഫിയുടെ പേരിൽ അപകടമരണങ്ങൾ ഏറിയ പശ്ചാത്തലത്തിൽ ജനങ്ങളുടെ സെൽഫി ഭ്രമം കുറക്കാനുള്ള നടപടികളുടെ ഭാഗമായാണ് നോ സെൽഫി സോണുകൾ നടപ്പാക്കുന്നത്. മുംബൈയിലെ 16 വിനോദസഞ്ചാരമേഖലകൾ സെൽഫി നിരോധിത പ്രദേശങ്ങളായി (നോ സെൽഫി സോൺ) പ്രഖ്യാപിച്ചു. സെൽഫി നിരോധിത പ്രദേശങ്ങളാണെന്ന് സൂചിപ്പിക്കുന്ന ബോർഡുകൾ ഇത്തരം മേഖലകളിൽ സ്ഥാപിക്കും. 
തീരപ്രദേശങ്ങൾ, ഉയരമുള്ള പ്രദേശങ്ങൾ തുടങ്ങി സുരക്ഷിതമല്ലാത്ത വിനോദസഞ്ചാര മേഖലകളാണ് സെൽഫി നിരോധിത മേഖലകളായി പ്രഖ്യാപിച്ചിരിക്കുന്നത്. ഇതുവഴി സെൽഫി മരണങ്ങൾ ഒരു പരിധിവരെ നിയന്തിക്കാനാകുമെന്നാണ് കണക്കുകൂട്ടൽ. ലോകത്ത് ഏറ്റവുമധികം സെൽഫി മരണങ്ങൾ റിപ്പോർട്ട് ചെയ്തിരിക്കുന്നത് ഇന്ത്യയിലാണ്. 

## മനോരോഗം
സെൽഫി ഏടുക്കാൻ ശ്രമിച്ച് അപകടത്തിൽ പെട്ട ധാരാളം ആൾക്കാരുടെ വാർത്തകൾ റിപ്പോർട്ട് ചെയ്യപ്പെടുന്നുണ്ട്. ആത്മഹത്യചെയ്യുന്നതു പോലെ ചിത്രം എടുക്കാൻ ശ്രമിച്ച് അബദ്ധത്തിൽ തൂങ്ങിമരിച്ചതായും തലയിൽ വെടിവെച്ചതായും ആത്മഹത്യാ മുനമ്പിന്റെ അറ്റത്തു നിന്നുകൊണ്ടുള്ള സെൽഫി എടുക്കാനുള്ള ശ്രമം ഒരു ദമ്പതികളുടെ മരണത്തിൽ കലാശിച്ചതായും ഉള്ള വാർത്തകൾ പത്രങ്ങൾ റിപ്പോർട്ട് ചെയ്തിട്ടുണ്ട്. അപൂർവ്വമായെങ്കിലും സെൽഫി ഭ്രമം ഒരു രോഗമായി മാറാറുണ്ട്. സെൽഫിക്ക് അടിമപ്പെട്ട ഒരു പതിനഞ്ചു വയസ്സുകാരൻ ദിവസവും 10 മണിക്കൂറിനടുത്ത് സെൽഫികൾ എടുക്കാൻ ചിലവഴിക്കുകയും സംതൃപ്തമായ സെൽഫി കിട്ടാതെ ആത്മഹത്യ ചെയ്യാൻ ശ്രമിക്കുകയും ചെയ്ത ഒരു സംഭവം റിപ്പോർട്ട് ചെയ്യപ്പെട്ടിട്ടുണ്ട്. അധികമായ സെൽഫി ഭ്രമം ഒരു തരം മാനസിക രോഗമായി കണക്കാക്കപ്പെടുന്നു. നാർസിസം എന്ന സ്വാനുരാഗ പരമായ രോഗത്തിന്റെ ഒരു മുഖമായി സെൽഫി ഭ്രമത്തെ മനോരോഗ വിദഗ്ദ്ധർ കാണുന്നു. ഈ ഭ്രമം അധികമായി കാണപ്പെടുന്നത് ബോഡി ഡിസ്‌മോർഫിക് ഡിസോർഡർ എന്ന രോഗാവസ്ഥറയിലുള്ളവർക്കാണ്. 
## ഇതും കാണുക
വെൽഫി
## അവലംബം


വർഗ്ഗം:ഛായാഗ്രഹണം
കമുകുംചേരി

കേരളത്തിൽ കൊല്ലം ജില്ലയിലെ പിറവന്തൂർ ഗ്രാമപഞ്ചായത്തിലെ ഒരു ഗ്രാാമമാണ് **കമുകുംചേരി**.

വർഗ്ഗം:കൊല്ലം ജില്ലയിലെ ഗ്രാമങ്ങൾ
ഗുർദയാൽ സിങ്

പഞ്ചാബി സാഹിത്യകാരനാണ് ഗുർദയാൽ സിങ്. 1957 ൽ ഭഗൻവാല എന്ന ചെറുകഥയിലൂടെയാണ് സാഹിത്യലോകത്ത് എത്തിയത്. 1964 ൽ പ്രസിദ്ധീകരിച്ച മഢീ  ദിവാ യാണ് ആദ്യ നോവൽ. 1989 ൽ ഇതേ പേരിൽ ചലച്ചിത്രവും പുറത്തിറങ്ങി.  1998 ൽ പത്മശ്രീയും 1999 ൽ ജ്ഞാനപീഠവും നൽകി രാജ്യം അദേഹത്തെ ആദരിച്ചു.
## ജീവിതരേഖ
ഗുർദയാൽ സിങ് 1933 ജനുവരി 10-നു ജഗത് സിങിന്റേയും നിഹാൽ കൗറിന്റേയും മകനായി പഞ്ചാബിലെ ബെയിനി ഫെറ്റെ എന്ന ഗ്രാമത്തിൽ ജനിച്ചു. 2016 ആഗസ്ത് 16 ന് അന്തരിച്ചു.
## സാഹിത്യജീവിതം
1957 ൽ ഭഗൻവാല എന്ന ചെറുകഥയിലൂടെ സാഹിത്യ ജീവിതം ആരംഭിച്ചു. പതിനഞ്ചു നോവലുകൾ, പത്തു ബാലസാഹിത്യകൃതികൾ, ഒരു നാടകം, ഒരു ഏകാങ്ക നാടകം എന്നിവ രചിച്ചിട്ടുണ്ട്. മഢീ കാ ദിവാ, അഥചാന്ദ്നി രാത്, ഘർ ഔർ രാസ്താ, പാഞ്ച്വാം പഹർ, പരമ തുടങ്ങിയവ പ്രസിദ്ധ നോവലുകൾ. റഷ്യൻ ഭാഷയിലേക്ക് കൃതികൾ വിവർത്തനം ചെയ്യപ്പെട്ടിട്ടുണ്ട്. 
## പുരസ്കാരങ്ങൾ
പഞ്ചാബ് സാഹിത്യ അക്കാദമി അവാർഡ് 1975 ൽ ലഭിച്ചു. സോവിയറ്റ് ലാൻഡ് നെഹ്റു അവാർഡ് (1986) ഭായി വീർസിംഗ് ഫിക്ഷൻ അവാർഡ് (1992) ശിരോമണി ശിത്കാർ പുരസ്കാരം (1992) ജ്ഞാന പീഠ പുരസ്കാരം (1999) പത്മശ്രീ പുരസ്കാരം (1998) ലും ലഭിച്ചു. 

## അവലംബം


വർഗ്ഗം:1933-ൽ ജനിച്ചവർ
വർഗ്ഗം:ജനുവരി 10-ന് ജനിച്ചവർ
വർഗ്ഗം:ജ്ഞാനപീഠം നേടിയ പഞ്ചാബി സാഹിത്യകാരന്മാർ
കാലിത്തീറ്റ കുംഭകോണം

## കേസ്
1996'ൽ ബീഹാറിൽ  നടന്ന അഴിമതിയാണ് **കാലിത്തീറ്റ കുംഭകോണം** എന്ന പേരിൽ അറിയപ്പെടുന്നത്. കാലിത്തീറ്റ, മരുന്നുകൾ, ഉപകരണങ്ങൾ തുടങ്ങിയവ വാങ്ങിയതിന്റെ വ്യാജ കണക്കുകൾ ഹാജരാക്കി സംസ്ഥാനത്തെ ട്രഷറികളിൽ  നിന്നായി 940 കോടിയിലേറെ രൂപ പിൻവലിച്ചതായിട്ടാണ് കണ്ടുപിടിച്ചത്.

വർഗ്ഗം:ഭാരതവുമായി ബന്ധപ്പെട്ട അഴിമതികൾ
കെ.എൻ. രാമചന്ദ്രൻ

പകരം=കെ എൻ രാമചന്ദ്രൻ|ലഘുചിത്രം|കെ.എൻ. രാമചന്ദ്രൻ
ഇന്ത്യയിൽ നിന്നുള്ള ഒരു കമ്യൂണിസ്റ്റ് രാഷ്ട്രീയ പ്രവർത്തകനാണ് കെ.എൻ. രാമചന്ദ്രൻ. അടിയന്തിരാവസ്ഥയ്ക്ക് ശേഷം കേരളത്തിൽ നക്‌സലൈറ്റ് പ്രസ്ഥാനം പുനസംഘടിപ്പിക്കുന്നതിൽ മുഖ്യ പങ്കുവഹിച്ച ഇദ്ദേഹം പിന്നീട് നക്‌സലൈറ്റ് പ്രസ്ഥാനങ്ങളുടെ പിളർപ്പിന് ശേഷം സി.പി.ഐ.(എം.എൽ) റെഡ്സ്റ്റാർ എന്ന പുതിയ പാർട്ടി രൂപീകരിച്ചു. 2022 സെപ്തംബറിൽ കോഴിക്കോട് വെച്ച് നടന്ന പാർട്ടിയുടെ 12ാം പാർട്ടി കോൺഗ്രസ് വരെയുള്ള ദീർഘ കാലം സി.പി.ഐ.(എം.എൽ) റെഡ്സ്റ്റാറിന്റെ ദേശീയ സെക്രട്ടറിയായി ദൽഹി കേന്ദ്രീകരിച്ച് പ്രവർത്തിച്ചു. പശ്ചിമബംഗാൾ, ഝാർഖണ്ട്, ബീഹാർ, ഒഡീഷ എന്നിവിടങ്ങളിലെല്ലാം നിരവധി ജനകീയ സമരങ്ങളിൽ അദ്ദേഹം സജീവമായിരുന്നു. ഇന്ത്യയിലെ മാർക്‌സിസ്റ്റ് രാഷ്ട്രീയ പ്രവർത്തകരിൽ പ്രധാനിയാണ് അദ്ദേഹം.

## അവലംബം


വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:സി.പി.ഐ (എം.എൽ) നേതാക്കൾ
കുരുക്ഷേത്രം (ചലച്ചിത്രം)

ബസന്ത് പിക്ചേഴ്സിനു വേണ്ടി ബി.എസ്. രംഗ നിർമിച്ച മലയാളചലച്ചിത്രമാണ് **കുരുക്ഷേത്രം**.  തിരുമേനി പിക്ചേഴ്സ് വിതരണം നിർവഹിച്ച ഈ ചിത്രം 1970 മാർച്ച് 06-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*സത്യൻ
*കൊട്ടാരക്കര ശ്രീധരൻ നായർ
*പറവൂർ ഭരതൻ
*അടൂർ ഭാസി
*പി.ജെ. ആന്റണി
*ആറന്മുള പൊന്നമ്മ
*അടൂർ ഭവാനി
*ഷീല
*മീന
*ജയഭാരതി
*ശ്രീലത
*കമലം
*നെല്ലിക്കോട് ഭാസ്കരൻ
*ബഹദൂർ
*മണവാളൻ ജോസഫ്
*സി.എ. ബാലൻ
*ബി.കെ. പൊറ്റക്കാട്
*മാസ്റ്റർ ശ്രീധർ.

## പിന്നണിഗായകർ
*പി. ജയചന്ദ്രൻ
*പി. ലീല
*എസ്. ജാനകി

## അണിയറ ശില്പികൾ
*നിർമ്മാണം - ബി എസ് രംഗ
*സംവിധാനം - പി ഭാസ്കരൻ
*സംഗീതം - കെ രാഘവൻ
*ഗാനരചന - പി ഭാസ്കരൻ
*ബാനർ - ബസന്ത്പിക്ചേഴ്സ്
*വിതരണം - തിരുമേനി പിക്ചേഴ്സ് റിലീസ്
*കഥ, സഭാഷണം - ഉറൂബ്
*ചിത്രസംയോജനം - പി ജി മോഹനൻ
*കലാസംവിധാനം - എസ് കൊന്നനാട്ട്
*ഛായാഗ്രഹണം - ഡി വി രാജാറാം.

## ഗാനങ്ങൾ
*സംഗീതം - കെ. രാഘവൻ
*ഗാനരചന - പി. ഭാസ്കരൻ

    
## അവലംബം

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
എലിസബെത് ബ്ലാക്ബേൺ

**ലിസ് ബ്ലാക്ക്ബേൺ** എന്ന **എലിസബെത്ത് ഹെലെൻ ബ്ലാക്ക്ബേൺ**,AC, FRS, FAA, FRSN (ജനനം: 1948 നവംബർ 26) അസ്ട്രേലിയൻ-അമേരിക്കൻ പൗരത്വമുള്ള ആസ്ട്രേലിയക്കാരിയായ നോബൽ സമ്മാന ജേതാവായ ശാസ്ത്രജ്ഞയാണ്. ഇപ്പോൾ അവർ, സാൾക്ക് ഇൻസ്റ്റിട്യൂട്ട് ഓഫ് ബയോളജിക്കൽ സ്റ്റഡീസിന്റെ പ്രസിഡന്റ് ആകുന്നു. മുമ്പ്, അവർ, സാൻഫ്രാൻസിസ്കോയിലെ കാലിഫോർണിയ സർവ്വകലാശാലയിലെ ജീവശാസ്ത്രഗവേഷകയായിരുന്നു. ക്രോമസോമിനെ സംരക്ഷിക്കുന്നതും അതിന്റെ അറ്റത്തു കാണപ്പെടുന്നതുമായ ടിലോമിയറിനെപ്പറ്റിയാണ് ലിസ് ബ്ലാക്ക്ബേൺ ഗവേഷണം നടത്തിയിരുന്നത്. ബ്ലാക്ക്ബേൺ, ടിലോമിയറിനെ പുനഃസൃഷ്ടിക്കുന്ന എൻസൈമായ ടിലോമെറേസ് മറ്റുള്ളവരുമായിച്ചേർന്ന് കണ്ടെത്തി. ഈ കണ്ടുപിടിത്തത്തിന് അവർക്ക്, കാരൾ ഡബ്ലിയു ഗ്രൈഡർ, ജാക്ക് ഡബ്ലിയു സോസ്താക്ക് എന്നിവരുമായിച്ചേർന്ന് 2009ലെ വൈദ്യശാസ്ത്രത്തിനും ശരീരശാസ്ത്രത്തിനുമുള്ള [നോബൽ സമ്മാനം]] നേടി. ടാസ്മാനിയയിൽ ജനിച്ച ആദ്യ നോബൽ സമ്മാനജേതാവായി അവർ മാറി. വൈദ്യശാസ്ത്രനൈതിക കമ്മറ്റിയുടെ അദ്ധ്യക്ഷയായി. എന്നാൽ അവരുടെ നിലപാടുകൾ കാരണം പ്രസിഡന്റ് ബുഷ് അവരെ ആ കമ്മറ്റിയിൽനിന്നും ഒഴിവാക്കി. \
## ജീവിതരേഖ
ഓസ്ട്രേലിയയിലെ ടാസ്മേനിയയിലാണ് എലിസബെത് ബ്ലാക്ബേൺ ജനിച്ചത്. മെൽബൺ യൂണിവേഴിസിറ്റിയിൽ നിന്നു 1970- ജൈവരസതന്ത്രത്തിൽ ബി.എസ്സ്.സി (1970), എം.എസ്സ്സി.(1972)യും നേടി   പിന്നീട് ഇംഗ്ലണ്ടിലെ കേംബ്രിഡ്ജിൽ നിന്ന് പി.എച്.ഡി. (1975)ബിരുദമെടുത്തു. 1975 മുതൽ 77 വരെ ബ്ലാക്ബേൺ യേൽ യൂണിവേഴ്സിറ്റിയി പോസ്റ്റ് ഡോക്റ്ററൽ ഗവേഷണം നടത്തി. 1978- ബെർക്കിലിയിലെ കാലിഫോർണിയ  യൂണിവേഴിസിറ്റിയിൽ നിയമനം ലഭിച്ചു. 1990-ൽ സാൻഫ്രാന്സിസ്കോ കാംപസ്സിലേക്കു മാറി.

## ഗവേഷണ മേഖല
യൂകാര്യോട്ടിക് ക്രോമസോമുകളുടെ അഗ്രഭാഗത്ത്, സുരക്ഷാ കവചം പോലുളള   ടെലോമീറുകളേയും ഇവയെ കണ്ണി ചേർക്കുന്ന ടെലോമെറേസ് എന്ന എൻസൈമും കണ്ടു പിടിച്ചത് ബ്ലാക്ബേണിന്റെ ഗവേഷണ സംഘം ആണ്.   ആണ്. ജനിതക വിവരങ്ങൾ  ഭദ്രമായി സൂക്ഷിക്കുന്നതിൽ ടെലോമീർ പ്രധാന പങ്കു വഹിക്കുന്നു.  ഈ കണ്ടു പിടുത്തങ്ങൾക്കാണ് നോബൽ പുരസ്കാരം ലഭിച്ചത്.

## അവലംബം
എലിസബെത് ബ്ലാക്ബേൺ

വർഗ്ഗം: നോബൽ സമ്മാനം നേടിയ വനിതകൾ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ അമേരിക്കക്കാർ
കെ.എസ്. പിള്ള (കാർട്ടൂണിസ്റ്റ്)

മലയാളത്തിലെ ആദ്യകാല കാർട്ടൂണിസ്റ്റുകളിൽ ഒരാളായിരുന്നു **കെ.എസ്. പിള്ള** എന്ന **കെ. ശ്രീധരൻ പിള്ള** (ജനനം - 1919, മരണം - 1978 ഏപ്രിൽ 30). കേരളത്തിലെ ആലപ്പുഴ ജില്ലയിലെ മാവേലിക്കരയിലാണ് അദ്ദേഹം ജനിച്ചത്. അമ്പതുകളിലെ രാഷ്ട്രീയകാർട്ടൂണിസ്റ്റുകളിൽ പ്രധാനിയാണ് കെ.എസ്. പിള്ള. സ്കൂൾ വിദ്യാഭ്യാസത്തിന് ശേഷം മാവേലിക്കര രാജാരവിവർമ്മ സ്കൂളിൽ ചിത്രകല അഭ്യസിച്ചു. എൻ.എസ്.എസുമായി ബന്ധപ്പെട്ട കാർട്ടൂണുകളിലൂടെ ഇദ്ദേഹം പ്രസിദ്ധനായി.

## ജീവിത രേഖ
*1919 ജനനം
*1978 മരണം
മലയാള മനോരമ ദിനപത്രത്തിനും ദേശബന്ധു ദിനപത്രത്തിനും വേണ്ടി അദ്ദേഹം കാർട്ടൂണുകൾ രചിച്ചു. മലയാളത്തിൽ പത്രധർമ്മത്തിന്റെ ഒരു പ്രധാന ഭാഗമായി രാഷ്ട്രീയ കാർട്ടൂണുകളെ മാറ്റിയതിൽ കെ.എസ്. പിള്ള വലിയ പങ്ക് വഹിച്ചിട്ടുണ്ട്. സാധാരണക്കാരും രാഷ്ട്രീയക്കാരും ഒരുപോലെ കെ.എസ്. പിള്ളയുടെ കാർട്ടൂണുകൾക്കായി കാത്തിരുന്നു.
## അവലംബം

വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:1919-ൽ ജനിച്ചവർ
മൊറാഴ സംഭവം

സ്വാതന്ത്ര്യസമരത്തിൽ ഉത്തരമലബാറിന്റെ ഒരു പ്രധാന സംഭാവന  ആയിരുന്നു 1940 സപ്തംബർ 15-ലെ **മോറാഴ സംഭവം** .

ബ്രിട്ടീഷ് സാമ്രാജ്യത്വം രണ്ടാം ലോകമഹായുദ്ധത്തിൽ ഇന്ത്യയെ പങ്കാളിയാക്കിയതിൽ പ്രതിഷേധിച്ച് കേരള പ്രദേശ്‌ കോൺഗ്രസ്സ് കമ്മിറ്റിയുടെ ആഹ്വാന പ്രകാരം 1940 സപ്തംബർ 15 സാമ്രാജ്യത്വ വിരുദ്ധദിനമായി ആചരിക്കാൻ തീരുമാനിക്കുകയുണ്ടായി. എന്നാൽ അന്നത്തെ  സർക്കാർ അത് നിരോധിച്ചു കൊണ്ട് ഉത്തരവിറക്കി. നിരോധനം ലംഘിച്ചു കൊണ്ട് കീച്ചേരിയിൽ കെ.പി.ആർ. ഗോപാലന്റെ നേതൃത്വത്തിൽ ഒരു വൻ പൊതുയോഗം ചേരാൻ തീരുമാനിച്ചു. എന്നാൽ യോഗം നിരോധിച്ചതിനാൽ അഞ്ചാം പീടികയിലേക്ക്‌ പൊതുയോഗം മാറ്റി. അവിടെ യോഗം നടക്കുന്നതിനിടെ സബ്. ഇൻസ്പെക്ടർ  കുട്ടിക്കൃഷ്ണമേനോന്റെ നേതൃത്വത്തിൽ എത്തിയ പോലീസ് സംഘം മർദ്ദനമുറകൾ നടത്തികൊണ്ട് അവിടെ ഒത്തുകൂടിയ ജനങ്ങളെ നേരിട്ടു. തുടർന്നുണ്ടായ ജനങ്ങളുടെ ചെറുത്തുനിൽപ്പിൽ സബ് ഇൻസ്പെക്ടർ കുട്ടിക്കൃഷ്ണമേനോനും മറ്റൊരു പോലീസുകാരനും കൊല്ലപ്പെട്ടു. ഇതിനെ തുടർന്ന് ഉത്തര മലബാർ പ്രദേശമാകെ പോലീസ് അതിക്രമങ്ങളെ നേരിടേണ്ടി വരികയുണ്ടായി. നൂറുകണക്കിന് പാർട്ടി പ്രവർത്തകർ ലോക്കപ്പ് മർദ്ദനത്തിനു ഇരയായി. വിചാരണക്കൊടുവിൽ കെ.പി.ആർ.ഗോപാലനെ തൂക്കിക്കൊല്ലുന്നതിനും മറ്റു നിരവധിപേരെ ജീവപര്യന്തം തടവിനും ശിക്ഷിക്കുകയും ചെയ്തു. കെ. പി. ആറിന്റെ ജീവൻ രക്ഷിക്കണമെന്നാവശ്യപ്പെട്ട് 1942 ഫെബ്രുവരി 27-ന് മാതൃഭൂമിയിൽ കെ.എ. ദാമോദര മേനോൻ മുഖപ്രസംഗം എഴുതി. പിന്നീട് മഹാത്മാഗാന്ധിയുടെ ഇടപെടലും ബ്രിട്ടിഷു പാർലമെന്റിൽ നടന്ന ചൂടേറിയ ചർച്ചയ്ക്കും ഒടുവിൽ കെ പി ആറിന്റെ വധശിക്ഷ ജീവപര്യന്തമാക്കി മാറ്റുകയുണ്ടായി. സാമ്രാജ്വത്വവിരുദ്ധ പോരാട്ടത്തിലെ ഒരു പ്രധാന ഏട് തന്നെയായി മാറി മോറാഴ സംഭവം.

## അവലംബം

വർഗ്ഗം:കേരളത്തിലെ സ്വാതന്ത്ര്യസമരങ്ങൾ
കാരൾ ഗ്രെയ്ഡർ

2009-ലെ വൈദ്യശാസ്ത്രത്തിനുളള നോബൽ പുരസ്കാരത്തിന് അർഹരായ മൂന്നു ശാസ്ത്രജ്ഞരിൽ ഒരാളാണ് **കാരൾ ഗ്രെയ്ഡർ**. തന്നോടൊപ്പം പുരസ്കാരം പങ്കിട്ട എലിസബെത് ബ്ലാക്ബേണിന്റെ ഗവേഷണ വിദ്യാർത്ഥി കൂടിയായിരുന്നു, ഗ്രെയ്ഡർ.

### ജീവിതരേഖ
ഗ്രെയ്ഡറുടെ ജനനവും  വിദ്യാഭ്യാസവും കാലിഫോർണിയയിലായിരുന്നു. യൂണിവേഴിസിറ്റി ഓഫ് കാലിഫോർണിയയിൽ(ഡേവിസ്) നിന്ന് ബാച്ചിലർ ബിരുദം നേടിയ ശേഷം ബെർക്ലിയിൽ എലിസബെത് ബ്ലാക്ബേണിന്റെ കീഴിൽ  ഗവേഷണത്തിനു ചേർന്നു . 1987- പി.എച്.ഡി പൂർത്തിയാക്കി. 1997-ൽ ജോൺ ഹോപ്കിന്സ് യൂണിവേഴ്സിറ്റിയിലെ മോളിക്യുലർ ബയോളജി അന്ഡ് ജനറ്റിക്സ് വിഭാഗത്തിൽ പ്രഫസറായി നിയമനം ലഭിച്ചു.
### ഗവേഷണ മേഖല
എലിസബെത് ബ്ലാക്ബേണിനോടൊപ്പം ക്രോമസോമുകളുടെ അറ്റത്തെ സുരക്ഷാകവചമായ  ടെലോമീറുകളെപ്പറ്റി ഗവേഷണം നടത്തി. ടെലോമീർ കണ്ണികൾ കൂട്ടിച്ചേർക്കുന്ന ടെലോമറേസ് എന്ന എന്സൈം കണ്ടു പിടിച്ചു.  ഈ ഗവേഷണത്തിനായിട്ടാണ് ഗ്രെയ്ഡർ ബ്ലാക്ബേണിനോടൊപ്പം നോബൽ സമ്മാനം പങ്കിട്ടത്.

## അവലംബം

കാരൾ ഗ്രെയ്ഡർ

വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:1961-ൽ ജനിച്ചവർ
വി.കെ. നാരായണ ഭട്ടതിരി

മലയാള സാഹിത്യകാരനും വേദപണ്ഡിതനും ആയിരുന്നു **വി.കെ. നാരായണ ഭട്ടതിരി** (1880-1954). സാമൂഹ്യപരിഷ്കർത്താവ് എന്ന നിലയിലും പ്രസക്തനായ അദ്ദേഹം വടക്കാഞ്ചേരി ശ്രീകേരളവർമ്മ ഗ്രന്ധശാലയുടെ സ്ഥാപകനാണ്. വൈദികസാഹിത്യത്തെ മലയാളഭാഷക്ക് പരിചയപ്പെടുത്തുന്നതിൽ അദ്ദേഹം സ്തുത്യർഹമായ സംഭാവനകൾ നൽകി.

## ജീവിത രേഖ
പി. നീലകണ്ഠൻ ഭട്ടതിരിപ്പാട്, നീലി അന്തർജ്ജനം എന്നിവരുടെ പുത്രനായി 1880 ഓഗസ്റ്റ് 1-നു  വരവൂർ കപ്ലിങ്ങാട്ട് മനയിൽ വി.കെ. നാരായണ ഭട്ടതിരി ജനിച്ചു. 1905 ലെ സ്മാർത്തവിചാരത്തിൽ സാമുദായിക ഭ്രഷ്ട് കല്പിക്കപ്പെട്ടിരുന്നു.  അദ്ദേഹത്തിന്റെ പേരിൽ കല്പിക്കപ്പെട്ടിരുന്ന ഭ്രഷ്ട് പിന്നീട് ഇല്ലാതാക്കി. 

## വി.കെ. നാരായണ ഭട്ടതിരി പുരസ്കാരം

വടക്കാഞ്ചേരി ശ്രീ കേരളവർമ്മ പബ്ലിക്ക് ലൈബ്രറിയും കോഴിക്കോട് വി.കെ. നാരായണ ഭട്ടതിരി സ്മാരക ട്രസ്റ്റും ചേർന്നാണ് പുരസ്കാരം നൽകുന്നത്.
*2021 - ഡോ. കെ .ജി പൗലോസ്
*2022 - പി. ചിത്രൻ നമ്പൂതിരിപ്പാട്

## കൃതികൾ
* വേദാർത്ഥവിചാരം
* വേദം ധർമ്മമൂലം
* പതഞ്ജലയോഗസൂത്രം വ്യാഖ്യാനം
## അവലംബം

## പുറം കണ്ണികൾ
# http://sreyas.in/paathanjalayogam-vedarasmi-vyakhyanam-scanned-pdf
# http://www.mathrubhumi.com/thrissur/news/2405905-local_news-Thrissur-വടക്കാഞ്ചേരി.html

വർഗ്ഗം:വേദപണ്ഡിതർ
വർഗ്ഗം:1880-ൽ ജനിച്ചവർ
വർഗ്ഗം:1954-ൽ മരിച്ചവർ
വർഗ്ഗം:നവംബർ 20-ന് മരിച്ചവർ
വർഗ്ഗം:ഓഗസ്റ്റ് 1-ന് ജനിച്ചവർ
വർഗ്ഗം:മലയാളം എഴുത്തുകാർ
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ
വാഴപ്പടത്തി

നിലംപറ്റി വളരുന്ന ഒരു കുറ്റിച്ചെടിയാണ് **വാഴപ്പടത്തി**. . ചൈനയിൽ ഇതൊരു ഔഷധമായി ഉപയോഗിക്കാറുണ്ട്. പൂവിൽ നിന്നും കിട്ടുന്ന നിറം ചായമായും ഉപയോഗിക്കുന്നു. മിക്ക ഏഷ്യൻ രാജ്യങ്ങളിലും കാണുന്നു. നനവാർന്ന പാടങ്ങളിൽ കണ്ടുവരുന്ന ഈ ചെടി നെല്ലിന് ഒരു കളയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഏഷ്യയിലെ സസ്യജാലം
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:ആഫ്രിക്കയിലെ സസ്യജാലം
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:കൊമ്മേലിനേസീ
വർഗ്ഗം:കോമെലിന
വർഗ്ഗം:കേരളത്തിലെ സസ്യജാലം
മലയാളത്തിലെ ഇംഗ്ലീഷ് ശൈലീപ്രയോഗങ്ങൾ

ശൈലികളും ഉപമകളും ചൊല്ലുകളും കൊണ്ട് സമ്പന്നമാണ് ആധുനിക മലയാള ഭാഷ. പാശ്ചാത്യവും പൗരസ്ത്യവുമായ ധാരാളം ഭാഷകളിൽ നിന്നും കടമെടുത്ത പദങ്ങളാൽ (loan words/ പരകീയ പദങ്ങൾ) സമൃദ്ധമാണ് മലയാള പദാവലി. ആദ്യം കോളനിവൽക്കരണവും പിന്നീട് നൂറ്റാണ്ടുകൾക്ക് ശേഷം ആഗോള വൽക്കരണവും എല്ലാം തന്നെ മലയാളത്തിന്റെ പദസമ്പത്തിനെ പുഷ്ടിപ്പിക്കകയാണ് ചെയ്തിട്ടുള്ളത്.

ഇംഗ്ലീഷ് ഭാഷ ആധുനിക മലയാളത്തിൽ ചെലുത്തിയ സ്വാധീനം ഏറ്റവും കൂടുതൽ പ്രകടമാകുന്നത് വർത്തമാന പത്രങ്ങളിലും കാലിക പ്രസിദ്ധീകരണങ്ങളിലുമാണ്. നോവൽ, കഥ, സഞ്ചാരസാഹിത്യം തുടങ്ങിയ പരമ്പരാഗത സാഹിത്യ മേഖലകളിൽ ഇപ്പോഴും കണ്ടുതുടങ്ങിയിട്ടില്ലാത്ത ശൈലീ പ്രയോഗങ്ങൾ (idioms) വർത്തമാന മാധ്യമങ്ങളിൽ കാണുന്നത് അവ ഇംഗ്ലീഷിൽ നിന്നും സൗകര്യപൂർവ്വം ഇറക്കുമതി ചെയ്യുന്നത് കൊണ്ടാണ്. ഇങ്ങനെയുള്ള പദാനുപദ തർജ്ജിമകളെ കാൽക് (calque) എന്നാണ് പറയുന്നത്. ഇരുപതോ മുപ്പതോ വർഷം മുമ്പ് അച്ചടിയില്ലാതിരുന്ന ധാരാളം ശൈലികൾ ഇന്നു ചിരപ്രചരിതമായി കഴിഞ്ഞിരിക്കുന്നത് വർത്തമാന മാധ്യമങ്ങളുടെ സ്വാധീനത്തെ കുറിക്കുന്ന ഒന്നാണ്.

## ആംഗലേയത്തിൽ നിന്നും വന്ന ശൈലീപ്രയോഗങ്ങൾ

## ഇതും കൂടി കാണുക
*കാൽക്
*മലയാളത്തിലെ പോർച്ചുഗീസ് പദങ്ങൾ
*മലയാളത്തിലെ അറബി പദങ്ങൾ
*മലയാളത്തിലെ ഭക്ഷണവസ്തുക്കളുടെ പദോല്പത്തി
വർഗ്ഗം:മലയാളം
ടിയാനെ - 2

ലോകത്തെ വേഗമേറിയ സൂപ്പർ കമ്പ്യൂട്ടറായി 2013ൽ തെരഞ്ഞെടുക്കപ്പെട്ട ചൈനീസ് സൂപ്പർ കമ്പ്യൂട്ടറാണു് **ടിയാനെ - 2**.  സെക്കൻഡിൽ 33,863 ലക്ഷം കോടി കണക്കുകൂട്ടലുകൾ നടത്താൻ ശേഷിയുള്ള ഈ കമ്പ്യൂട്ടർ നിർമ്മിച്ചതു് ഗ്വാങ്ഷുവിലെ നാഷണൽ യൂണിവേഴ്‌സിറ്റി ഓഫ് ഡിഫൻസ് ടെക്‌നോളജിയിലാണു്.
## അവലംബം


വർഗ്ഗം:കമ്പ്യൂട്ടർ
വർഗ്ഗം:കമ്പ്യൂട്ടർ - അപൂർണ്ണലേഖനങ്ങൾ
കെ.എസ്. പിള്ള (വിവക്ഷകൾ)

**കെ.എസ്. പിള്ള** എന്ന പേരുകൊണ്ടു് താഴെ പറയുന്ന ഏതു വ്യക്തിയേയും വിവക്ഷിക്കാം.
*കെ. ശ്രീധരൻ പിള്ള (കാർട്ടൂണിസ്റ്റ്) - കാർട്ടൂണിസ്റ്റ്
*കാർട്ടൂണിസ്റ്റ് ശങ്കർ - കാർട്ടൂണിസ്റ്റ്
ത്രിവേണി

ചിത്രാലയുടെ ബാനറിൽ സി.വി. ശ്രീധർ നിർമിച്ച മലയാളചലച്ചിത്രമാണ് **ത്രിവേണി**. സുപ്രിയ ഫിലിംസ് വിതരണം ചെയ്ത ഈ ചിത്രം 1970 ഡിസംബർ 4-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*സത്യൻ
*ശാരദ
*കവിയൂർ പൊന്നമ്മ
*തിക്കുറിശ്ശി സുകുമാരൻ നായർ
*ശങ്കരാടി
*അടൂർ ഭാസി
*ആലുംമൂടൻ
*കെ.പി.എ.സി. ലളിത

## പിന്നണിഗായകർ
*കെ.ജെ. യേശുദാസ്
*ലതാ രാജു
*പി. സുശീല
*പി.ബി. ശ്രീനിവാസ്

## അണിയറശിൽപ്പികൾ
*ബാനർ - ചിത്രാലയ
*കഥ, തിരക്കഥ, സംഭാഷണം - തോപ്പിൽ ഭാസി
*സംവിധാനം - എ വിൻസന്റ്
*നിർമ്മാണം - സി വി ശ്രീധർ
*ഛായാഗ്രഹണം - എ വെങ്കിട്ട്, ഡി വിശ്വനാഥൻ
*ചിത്രസംയോജനം - ജി വെങ്കിട്ടരാമൻ
*കലാസംവിധാനം - കെ പി ശങ്കരൻ‌കുട്ടി
*നിശ്ചലഛായാഗ്രഹണം - പി ഡേവിഡ്
*ഗാനരചന - വയലാർ രാമവർമ്മ
*സംഗീതം - ജി ദേവരാജൻ.

## ഗാനങ്ങൾ
*സംഗീതം - ജി. ദേവരാജൻ
*ഗനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ത്രിവേണി
*മലയാളചലച്ചിത്രം ഡേറ്റാബേസിൽ നിന്ന് ത്രിവേണി

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവർഗ്ഗം:
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ക്രാസോസെഫാലം ക്രെപിഡിയോയിഡുകൾ

ആസ്റ്ററേസീ  സസ്യകുടുംബത്തിൽപ്പെട്ട 180 സെന്റിമീറ്ററോളം ഉയരത്തിൽ വളരുന്ന ഒരു ഏകവർഷി കുറ്റിച്ചെടിയാണ്
**അപ്പൂപ്പൻതാടി** എന്ന പേരിൽ പൊതുവേ അറിയപ്പെടുന്ന **ക്രാസോസെഫാലം ക്രെപിഡിയോയിഡുകൾ**.  . പലയിടത്തും ഇത് കറിവയ്ക്കാൻ ഉപയോഗിക്കാറുണ്ട്. ഔഷധഗുണവും ഈ ചെടിയ്ക്കുണ്ട്. ഒരു അധിനിവേശസസ്യമായ ഇത് ഒരു കളയായി കരുതപ്പെടുന്നുണ്ട്. നനവുള്ള സ്ഥലങ്ങളിലും കൃഷിസ്ഥലങ്ങളിൽമെല്ലാം കാണുന്ന ആഫ്രിക്കൻ  സ്വദേശിയായ ഈ ചെടി കേരളത്തിൽ എല്ലായിടത്തുമുണ്ട്. മറ്റ് ചെടികൾക്കും അപ്പൂപ്പൻ താടി പോലുള്ള വിത്തുവിതരണ സംവിധാനമുണ്ട്. ഉദാ:-എരുക്ക്.

## വിവരണം
കുത്തനെ വളരുന്ന ഈ ചെടിയുടെ താഴത്തെ ഇലകൾ  താരതമ്യേന വലുതും അരികുകൾ മുറിഞ്ഞതുമാണ്. മുകളിലേക്ക് വരുമ്പോൾ ഇലകൾ ചെറുതാവുകയും അരികുകൾ തുടർച്ചയുള്ളതാവുകയും ചെയ്യും. പൂക്കൾ പച്ച നിറത്തിലുള്ള തലപ്പുകളിൽ ചുവന്ന കുഞ്ഞുപൂക്കൾ ഒരുമിച്ച് ചേർന്ന് കാണപ്പെടുന്നു. വിത്തുകൾ അനേകം നനുത്ത നാരുകളുടെ സഹായത്തോടെ വായുവിൽ ഉയർന്നു  പറക്കാൻ കഴിയുന്നവയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* http://www.flowersofindia.net/catalog/slides/Thickhead.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഇലക്കറികൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
സയീദ് അബിദ് അലി

**സയീദ് അബിദ് അലി** (ജനനം: 9 സെപ്റ്റംബർ 1941, ഹൈദരാബാദ്, ബ്രിട്ടീഷ് ഇന്ത്യ) ഒരു മുൻ ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഓൾറൗണ്ടറായിരുന്ന അദ്ദേഹം, പിൻനിര വലംകൈയ്യൻ ബാറ്റ്സ്മാനും, വലംകൈയ്യൻ മീഡിയം ഫാസ്റ്റ് ബൗളറുമായിരുന്നു. 1967 ഡിസംബറിൽ ഓസ്ട്രേലിയക്കെതിരെ ആയിരുന്നു അദ്ദേഹത്തിന്റെടെസ്റ്റ് ക്രിക്കറ്റ് അരങ്ങേറ്റം. അരങ്ങേറ്റ മത്സരത്തിൻ തന്നെ ആറു വിക്കറ്റുകൾ നേടി അദ്ദേഹം ശ്രദ്ധിക്കപ്പെട്ടു. 1974 ജൂലൈ 13ന് ഇംഗ്ലണ്ടിനെതിരെ നടന്ന ഇന്ത്യയുടെ ആദ്യ ഏകദിന മത്സരത്തിൽ അദ്ദേഹം തന്റെ ഏകദിന ക്രിക്കറ്റ് അരങ്ങേറ്റവും കുറിച്ചു. തന്റെ കരിയറിലാകെ 29 ടെസ്റ്റ് മത്സരങ്ങളിൽനിന്ന് 1018 റൺസും 47 വിക്കറ്റുകളും നേടിയ അദ്ദേഹം, 5 ഏകദിന മത്സരങ്ങളിൽനിന്ന് 93 റൺസും 7 വിക്കറ്റും സ്വന്തം പേരിൽ കുറിച്ചിട്ടുണ്ട്.

1974ൽ ടെസ്റ്റിൽ നിന്നും, 1975ൽ ഏകദിനത്തിൽനിന്നും വിരമിച്ച അബിദ് അലി കുറച്ചുകാലം ഹൈദരാബാദ് ജൂനിയർ ടീമിനെയും, 1990കളിൽ മാലിദ്വീപ് ടീമിനെയും, 2002 മുതൽ 2005 വരെ യു.എ.ഇ. ദേശീയ ടീമിനെയും പരിശീലിപ്പിച്ചിട്ടുണ്ട്.
## സ്വകാര്യ ജീവിതം
1990കളുടെ തുടക്കത്തിൽ, ഹൃദയശസ്ത്രക്രിയക്ക് വിധേയനായ അദ്ദേഹത്തിന്റെ തെറ്റായ ചരമവാർത്ത മാധ്യമങ്ങളിൽ പ്രത്യക്ഷപ്പെട്ടിരുന്നു. 2008 ഏപ്രിലിൽ അദ്ദേഹത്തിന്റെ മകനായ ഫാക്വിർ അലി ഹൃദയാഘാതത്തെ തുടർന്ന് മരണമടഞ്ഞു. ഇപ്പോൾ അദ്ദേഹം കാലിഫോർണിയയിലാണ് താമസിക്കുന്നത്.
## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1941-ൽ ജനിച്ചവർ
വർഗ്ഗം:സെപ്റ്റംബർ 9-ന് ജനിച്ചവർ
മിണ്ടാപ്പെണ്ണ്

അമ്പിളി ഫിലിംസിന്റെ ബാനറിൽ വി.എം. ശ്രീനിവാസൻ നിർമിച്ച മലയാളചലച്ചിത്രമാണ് **മിണ്ടാപ്പെണ്ണ്**.  വിമലാ റിലീസിങ്ങ് കമ്പനി വിതരണം ചെയ്ത ഈ ചിത്രം 1970 ജനുവരി 23-ന് കേരളത്തിലെ പ്രമുഖകേന്ദ്രങ്ങളിൽ പ്രദർശനം തുടങ്ങി.

## അഭിനേതാക്കളും കഥാപത്രങ്ങളും
*പ്രേം നസീർ - ചന്ദ്രൻ
*ഷീല - കമലം
*ശാരദ - കുഞ്ഞുലക്ഷ്മി
*പ്രേംജി - കിട്ടുണ്ണി നായർ
*ജി.കെ. പിള്ള - കുഞ്ഞിക്കേളു മേനോൻ
*ബഹദൂർ - ഉണ്ണിക്കൃഷ്ണൻ
*ടി.ആർ. ഓമന ‌- ദാക്ഷായണിയമ്മ.
*വഞ്ചിയൂർ രാധ
*സുകുമാരി
*അടൂർ ഭാസി
*പറവൂർ ഭരതൻ

## പിന്നണിഗായകർ
*സി.ഒ. ആന്റോ
*കെ.ജെ. യേശുദാസ്
*എൽ.ആർ. ഈശ്വരി
*പി. ലീല
*എസ്. ജാനകി
*പി. സുശീല

## അണിയറ ശില്പികൾ
*നിർമ്മാണം - വി എൻ ശ്രീനിവാസൻ
*സംവിധാനം- കെ എസ് സേതുമാധവൻ
*സംഗീതം - ജി ദേവരാജൻ
*ഗാനരചന - യൂസഫലി കേച്ചേരി
*ബാനർ - അമ്പിളി ഫിലിംസ്
*വിതരണം - വിമലാറിലീസ്
*കഥ, തിരക്കഥ, സംഭാഷണം - ഉറൂബ്
*ചിത്രസംയോജനം - ജി വെങ്കിട്ടരാമൻ.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - യൂസഫലി കേച്ചേരി

## അവലംബം

## പുറത്തേക്കുള്ള കണ്ണികൾ
*ഇന്റർമൂവി ഡേറ്റാബേസിൽ നിന്ന് മിണ്ടാപ്പെണ്ണ്
## ചിത്രം കാണാൻ
*മിണ്ടാപ്പെണ്ണ്

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി

വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:യൂസഫലി- ദേവരാജൻ ഗാനങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
മാർക്ക് ടെയ്‌ലർ

മുൻ ഓസ്ട്രേലിയ ദേശീയ ക്രിക്കറ്റ് ടീം താരവും നായകനുമാണ് റ്റബ്ബി എന്ന പേരിലും അറിയപ്പെടുന്ന **മാർക്ക് ആന്റണി ടെയ്ലർ** (ജനനം: ഒക്ടോബർ 27 1964, ലീട്ടൺ, ന്യൂസൗത്ത് വെയിൽസ്). 1988 മുതൽ 1999 വരെ ടെസ്റ്റ് ക്രിക്ക്റ്റിൽ ഓപ്പണിംഗ് ബാറ്റ്സ്മാനായിരുന്നു.  അലൻ ബോർഡറിനു ശേഷം 1994 മുതൽ 1999-ൽ വിരമിക്കുന്ന വരെ ടെസ്റ്റ് ക്രിക്കറ്റ് ടീം നായകനായിരുന്നു.
## അവലംബം


വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
വർഗ്ഗം:1964-ൽ ജനിച്ചവർ
രാഷ്ട്രീയ മാധ്യമിക് ശിക്ഷാ അഭിയാൻ

രാജ്യത്തെ സെക്കണ്ടറി സ്ക്കൂളുകളുടെ ഭൗതികവും വിദ്യാഭ്യാസപരവുമായ നിലവാരം മെച്ചപ്പെടുത്തുന്നതിനു വേണ്ടി ആരംഭിച്ച ഒരു പദ്ധതി ആണ് ഇത്. 9-ം ക്ലാസ്സു മുതൽ 12-ം ക്ലാസ്സുവരെയുള്ള സ്ഥാപനങ്ങൾക്കും കുട്ടികൾക്കുമാണ് ഈ പദ്ധതിയുടെ പ്രയോജനം ലഭിക്കുക

വർഗ്ഗം:ഇന്ത്യയിലെ വിദ്യാഭ്യാസം
വർഗ്ഗം:അപൂർണ്ണ ലേഖനങ്ങൾ
ചേരാമംഗലം വേല

കേരളത്തിന്റെ നെല്ലറയായ പാലക്കാട്‌ ജില്ലയിലെ ആലത്തൂർ താലൂക്കിൽ മേലാർകോട് പഞ്ചായത്തിൽ ചേരാമംഗലം ദേശത്ത് മന്നത്ത് കാവിലെ വേല മഹോത്സവം നടക്കാറുള്ളത് മേടമാസത്തിലെ വിഷു കഴിഞ്ഞു മൂന്നാം ദിവസമാണ്. ദുർഗ്ഗാഭഗവതിയെ പ്രീതിപ്പെടുത്തുന്നതിനു വേണ്ടി ദേശനിവാസികൾ നടത്തുന്ന വാർഷിക ആഘോഷമാണ് ഈ **ചേരാമംഗലം വേല** മഹോത്സവം.  

കേരളത്തിലെ പ്രമുഖ വാദ്യകാലകാരന്മാർ പങ്കെടുക്കുന്ന ഈ ഉത്സവത്തിന് പതിറ്റാണ്ടുകളുടെ പഴക്കവും ഉണ്ട്. തലയെടുപ്പുള്ള ഗജവീരന്മാരും വെടിക്കെട്ടും ആയി രാത്രിയും പകലുമായി നടക്കുന്ന വേല മഹോത്സവത്തിൽ പങ്കെടുക്കുന്നതിനു വിവിദ ദേശങ്ങളിൽ നിന്നും നിരവധി ആളുകൾ എത്തിച്ചേരാറുണ്ട്.

വർഗ്ഗം:കേരളത്തിലെ ഉത്സവങ്ങൾ
കെ.വി. നാരായണസ്വാമി

പ്രശസ്ത കേരളീയ സംഗീതജ്ഞനാണു്  **കെ.വി. നാരായണസ്വാമി**. (കൊല്ലങ്കോട് വിശ്വനാഥ നാരായണസ്വാമി)

## ജീവിതരേഖ
1923 നവംബർ 15നു് പാലക്കാട് ജില്ലയിൽ ജനിച്ചു. പ്രശസ്ത വയലിൻ വാദകനായ വിശ്വനാഥ ഭാഗവതരുടെ പുത്രനാണു്. പിതാമഹനായ നാരായണ ഭാഗവതരായിരുന്നു സംഗീതത്തിലെ ആദ്യഗുരു.

1962ൽ പാലക്കാട് സംഗീത കോളജിൽ അധ്യാപകനായി. വെസ്ലിൻ സർവകലാശാലയിലും കർണാടക സംഗീതാധ്യാപകനായിരുന്നു.

2002 ഏപ്രിൽ മാസത്തിൽ ഇദ്ദേഹം അന്തരിച്ചു.

## പുരസ്കാരങ്ങൾ
* 1970ൽ കേരള സംഗീത നാടക അക്കാദമി പുരസ്കാരം
*1976ൽ പത്മശ്രീ ബഹുമതി 
*1977ൽ കേന്ദ്ര സംഗീതനാടക അക്കാദമി പുരസ്കാരം
*1986ൽ മദ്രാസ് മ്യൂസിക്ക് അക്കാദമിയുടെ സംഗീത കലാനിധി പുരസ്കാരം

## അവലംബം


വർഗ്ഗം:കർണ്ണാടകസംഗീതജ്ഞർ
വർഗ്ഗം:കേരള സർക്കാരിന്റെ സ്വാതി പുരസ്‌കാരം ലഭിച്ചവർ
വർഗ്ഗം:1923-ൽ ജനിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ചിനക്കത്തൂർ പൂരം

പഴയ വള്ളുവനാട് താലൂക്കിലെ പ്രസിദ്ധമായ പൂരങ്ങളിൽ ഒന്നാണ് **ചിനക്കത്തൂർ പൂരം.**  ഒറ്റപ്പാലം നഗരത്തിനടുത്ത് പാലപ്പുറം ദേശത്താണ് ഈ പൂരം നടക്കാറുള്ള ചിനക്കത്തൂർകാവ് ഭഗവതിക്ഷേത്രം .

വർഗ്ഗം:കേരളത്തിലെ ഉത്സവങ്ങൾ
വിഭക്ത്യാഭാസം

മലയാള വ്യാകരണത്തിൽ വിഭക്തികളെക്കുറിച്ചുള്ള ചർച്ചയുടെ തുടർച്ചയാണ് വിഭക്ത്യാഭാസം. വിഭക്തികളെപ്പോലെ തോന്നിക്കുന്നതും എന്നാൽ യത്ഥാർഥ വിഭക്തിപ്രത്യയങ്ങളല്ലാത്ത പ്രത്യയങ്ങൾ ചേർന്നുണ്ടാകുന്നതുമായ പ്രയോഗങ്ങളാണ് വിഭക്ത്യാഭാസം. 

ആഭാസം എന്നാൽ അതുപോലെ തോന്നിക്കുന്നത് എന്നാണർത്ഥം. അതായത് വിഭക്തിപോലെ തോന്നിക്കുന്നത് **വിഭക്ത്യാഭാസം**. വിഭക്തിയെന്നാൽ നാമവും ക്രിയയും തമ്മിലുള്ള ബന്ധമാണ്. വിഭക്തിയുടെ ധർമ്മം വിഭക്തിപ്രത്യയങ്ങൾ മാത്രമല്ല നിർവ്വഹിക്കുന്നത്. ചിലപ്പോൾ മറ്റു ചില ശബ്ദങ്ങൾ ഈ ധർമ്മം ഏറ്റെടുക്കുന്നു. വിഭക്ത്യാഭാസമായി വരുന്ന ശബ്ദങ്ങൾ എല്ലാ നാമങ്ങളോടും ചേരില്ലെന്നതും ഓർക്കേണ്ടതുണ്ട്.

ഖിലം, ലുപ്തം, ഇരട്ടിപ്പ് എന്നിങ്ങനെ വിഭക്ത്യാഭാസം മൂന്നു വിധം.

;ഉദാഹരണം- 
: മഴയത്തുനടന്നു (അത്ത്)
: വീട്ടിലോട്ടുപോയി (ഓട്ട്) 
: പുറകേനടന്നു (ഏ)
: പടിമേലിരുന്നു/പടിക്കലിരുന്നു (മേൽ/കൽ)

പ്രത്യയ രൂപങ്ങളൊന്നുമില്ലാതെയും വിഭക്ത്യാഭാസം പ്രവർത്തിക്കാം. 

;ഉദാ- 
: പാലക്കാട്ട്പോയി
: വാഴൂർപോകണം
: വാക്കുപാലിച്ചു.

സംബന്ധികാർത്ഥത്തിൽ മാവിൻപൂ, അമ്മൻകോവിൽ, പനംകുല  തുടങ്ങിയ പ്രയോഗങ്ങളിൽ കാണുന്നത് സംബന്ധികാഭാസം.
അലൻ ബോർഡർ

മുൻ ഓസ്ട്രേലിയൻ ദേശീയ ക്രിക്കറ്റ് താരമാണ് **അലൻ റോബർട്ട് ബോർഡർ** (ജനനം: ജൂലൈ 27 1955). ഗാവസ്കർക്ക് ശേഷം ടെസ്റ്റ് ക്രിക്കറ്റിൽ 10,000 റൺസ് നേടിയ ബാറ്റ്സ്മാനാണ് ബോർഡർ. 11,174 ടെസ്റ്റ് റൺസുകൾ നേടിയ അദ്ദേഹത്തിന്റെ പേരിലാണ് തുടർച്ചയായി ഏറ്റവുമധികം ടെസ്റ്റ് മൽസരങ്ങൾ (157) കളിച്ചതിന്റെ റെക്കോർഡ്. ടെസ്റ്റ് ക്രിക്കറ്റിൽ ഏറ്റവും കൂടുതൽ റൺസുകൾ എന്നെ റെക്കോർഡ് 2005-ൽ ബ്രയാൻ ലാറ മറികടക്കുന്നതിനെ മുൻപ് ബോർഡറിന്റെ പേരിലായിരുന്നു. അദ്ദേഹം വിരമിക്കുമ്പോൾ ഓസ്ട്രേലിയക്കു വേണ്ടീ ഏറ്റവുമധികം കളികൾ കളിക്കുകയും ടെസ്റ്റിറ്റിലും ഏകദിനത്തിലും ഏറ്റവുമധികം റൺസ് എന്ന ബഹുമതിയും കൈവരിച്ചിരുന്നു. പതിനഞ്ചു കൊല്ലത്തിനു ശേഷം 2009-ൽ ആഷസ് പരമ്പരയിൽ പോണ്ടിങ് ഏറ്റവിമധികം ടെസ്റ്റ് റൺസ് നേടിയ ഓസ്ട്രേലിയൻ കളിക്കരൻ എന്ന ബോർഡറിന്റെ റെക്കോർഡ് ഭേദിച്ചു.

## അവലംബം

വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
വർഗ്ഗം:1955-ൽ ജനിച്ചവർ
സൗത്ത് മലബാർ ഗ്രാമീൺ ബാങ്ക്

1976-ലെ റീജിയണൽ റൂറൽ ബാങ്ക് ആക്ട് പ്രകാരം കേരളത്തിൽ രൂപം കൊണ്ട രണ്ടു ഗ്രാമീണബാങ്കുകളിൽ ഒന്നായിരുന്നു സൗത്ത്  മലബാർ ഗ്രാമീൺ ബാങ്ക്. ബാങ്കിംഗ് സേവനം ഗ്രാമീണ മേഖലയിലേക്ക് വ്യാപിപ്പിക്കാനും സാധാരണക്കാർക്കും ഇതിന്റെ പ്രയോജനം ലഭ്യമാക്കാനും ലക്ഷ്യമാക്കി 1976 മുതലാണ് ഗ്രാമീൺ ബാങ്കുകൾ പ്രവർത്തനം ആരംഭിച്ചത്. 1976-ലെ റീജിയണൽ റൂറൽ ബാങ്ക്സ് ആക്ട് അനുസരിച്ചാണ് ഈ ബാങ്കുകൾ പ്രവർത്തനമാരംഭിച്ചത് മലപ്പുറം ആസ്ഥാനമായുള്ള സൗത്ത് മലബാർ ഗ്രാമീൺ ബാങ്ക് കോഴിക്കോട്, മലപ്പുറം, പാലക്കാട്, തൃശൂർ, ഇടുക്കി, പത്തനംതിട്ട, തിരുവനന്തപുരം, വയനാട് ജില്ലയിലെ കല്പറ്റ, സുൽത്താൻ ബത്തേരി എന്നീ താലൂക്കുകൾ എന്നിവിടങ്ങളിലാണ്  പ്രവർത്തിച്ചിരുന്നത്.
കണ്ണൂർ ആസ്ഥാനമായി പ്രവർത്തിച്ചിരുന്ന നോർത്ത് മലബാർ ഗ്രാമീൺ ബാങ്ക്, കാസർഗോഡ്, കണ്ണൂർ,എറണാകുളം, കോട്ടയം, കൊല്ലം, ആലപ്പുഴ, വയനാട് ജില്ലയിലെ മാനന്തവാടി താലൂക്ക് എന്നിവിടങ്ങളിലാണ് പ്രവർത്തിച്ചിരുന്നത്. ഇവ രണ്ടും തമ്മിൽ ലയിക്കാനുള്ള നീക്കങ്ങൾ നടക്കുന്നുണ്ടായിരുന്നു. 2013 ജൂലൈ എട്ടാം തിയതി രണ്ടും കൂടിച്ചേർത്ത് കേരള ഗ്രാമീൺ ബാങ്ക് എന്ന പേരിൽ ഒറ്റ ബാങ്കായി.
## അവലംബം


 

വർഗ്ഗം:ബാങ്കുകൾ
വർഗ്ഗം:കേരളത്തിലെ ബാങ്കുകൾ
അലക്സിസ് ഡെ ടോക്വിൽ

പ്രസിദ്ധനായ ഫ്രഞ്ച് രാജ്യതന്ത്രജ്ഞനും ചരിത്രകാരനും രാഷ്ട്ര മീമാംസകനുമായിരുന്നു **അലക്സിസ് ഡെ ടോക്വിൽ**. അമേരിക്കൻ ജനാധിപത്യത്തെക്കുറിച്ചും ഫ്രഞ്ചുവിപ്ളവത്തെക്കുറിച്ചും ആധികാരിക ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്.

## ജീവിതരേഖ

1805 ജൂലൈ 29നു് ഫ്രാൻസിലെ പാരീസിനടുത്തുള്ള വെർനിയൂലിൽ ഒരു നോർമൻ കുടുംബത്തിലാണു് അലക്സിസ് ഡെ ടോക്വിൽജനിച്ചതു്.

പാരിസിൽ നിയമപഠനം പൂർത്തിയാക്കിയ ഇദ്ദേഹം ജഡ്ജിയായി നിയമിതനായി. ന്യായാധിപനായി ജോലി ചെയ്യുമ്പോൾ 1831ൽ അമേരിക്കൻ ശിക്ഷാസമ്പ്രദായത്തെപ്പറ്റി പഠിക്കാനായി അലക്സിസ് അമേരിക്ക സന്ദർശിച്ചു. ഈ സന്ദർശനവേളയിൽ അമേരിക്കയിലെ രാഷ്ട്രീയ പരിതഃസ്ഥിതിയെക്കുറിച്ചും അദ്ദേഹം പഠനം നടത്തി. ഒരു വർഷത്തിനുശേഷം മടങ്ങിയെത്തിയ ടോക്വിൽ തന്റെ അമേരിക്കൻ പഠനങ്ങളെ ആധാരമാക്കി 'ഡെമോക്രസി ഇൻ അമേരിക്ക' (De la de'mocratic en Amerique) എന്ന 4 വാല്യങ്ങളുള്ള ഗ്രന്ഥം രചിക്കുകയും 1835ൽ അതു പ്രസിദ്ധീകരിക്കപ്പെടുകയും ചെയ്തു.

മൊണ്ടെസ്ക്യൂവിനു (1689-1755) ശേഷമുള്ള ഏറ്റവും വലിയ രാഷ്ട്രീയ ചിന്തകനെന്ന ഖ്യാതി ഈ ഗ്രന്ഥത്തിലൂടെ നേടിയെടുക്കുവാൻ ഇദ്ദേഹത്തിനു സാധിച്ചു.

1839ൽ അലക്സിസ് ഡെ ടോക്വിൽ ചേംബർ ഒഫ് ഡെപ്യൂട്ടീസിലേക്ക് തെരഞ്ഞെടുക്കപ്പെട്ടു. 1848ൽ ഫ്രാൻസിൽ നടന്ന വിപ്ലവത്തിൽ സോഷ്യലിസ്റ്റുകളുടെ വലിയ വിമർശകനായിരുന്നു ടോക്വിൽ. 

1849ൽ അലക്സിസ് നാഷണൽ അസംബ്ലിയുടെ വൈസ് പ്രസിഡന്റു പദവിയിലെത്തി. അക്കാലത്തു് ഫ്രാൻസിലെ രണ്ടാം റിപ്പബ്ലിക്കിൽ വിദേശകാര്യമന്ത്രിപദവിയിലും അദ്ദേഹം പ്രവർത്തിച്ചു. 

## കൃതികൾ
*ഡെമോക്രസി ഇൻ അമേരിക്ക (De la de'mocratic en Amerique) - നാലുഭാഗങ്ങൾ
*ദി ഓൾഡ് റെജൈം ആൻഡ് ദ് റവല്യൂഷൻ (L'Ancien Regime et la re'volution)
*റികളക്ഷൻസ്

## അവലംബം


വർഗ്ഗം:ഫ്രഞ്ച് ചിന്തകർ
വർഗ്ഗം:ഫ്രഞ്ച് എഴുത്തുകാർ
വർഗ്ഗം:ഫ്രഞ്ച് തത്ത്വചിന്തകർ
നീൽസ് ട്രെഷോ

അദ്വൈതവാദത്തിന്റെ വക്താവായ ഒരു നോർവീജിയൻ തത്ത്വചിന്തകനാണു് **നീൽസ് ട്രെഷോ**.

## ജീവിതരേഖ
നോർവേയിലെ ഡ്രാമ്മെൻ  എന്ന സ്ഥലത്തു 1751ൽ ജനിച്ചു. കോപ്പൻ ഹേഗൻ സർവകലാശാലയിൽ വിദ്യാഭ്യാസം പൂർത്തിയാക്കിയ ട്രെഷോ 1803ൽ അവിടെത്തന്നെ പ്രൊഫസർ ജോലിയിൽ പ്രവേശിച്ചു. തുടർന്നു് 1813ൽ ഡെന്മാർക്കിലെ ഒസ്ലോ സർവകലാശാലയിലേക്കു് മാറിയ അദ്ദേഹം അവിടെ തത്ത്വശാസ്ത്ര പ്രൊഫസറായി പ്രവർത്തിച്ചു.

1814-1816, 1817-1819, 1820-1822, 1823-1825 കാലഘട്ടങ്ങളിൽ വിദ്യാഭ്യാസ മന്ത്രിയായും മതകാര്യമന്ത്രിയായും പ്രവർത്തിച്ചു.

1833 സെപ്റ്റംബർ 22നു നീൽസ് ട്രെഷോ അന്തരിച്ചു.
## അദ്വൈതവീക്ഷണം
പ്രപഞ്ചത്തിലുള്ള വസ്തുക്കളെല്ലാം ഒന്നിൽ നിന്നുണ്ടായിട്ടുള്ളവയാണെന്നുള്ള അദ്വൈതവീക്ഷണമാണു് നീൽസ് ട്രെഷോ പുലർത്തിയതു്. ഇദ്ദേഹത്തിന്റെ ദൈവസങ്കല്പം സ്പിനോസയുടേതിനു സമാനമായിരുന്നു. ദൈവത്തിന്റെ സർവവ്യാപകത്വം, എല്ലാ വസ്തുക്കളിലുമുള്ള ദൈവത്തിന്റെ അസ്തിത്വം, ദൈവത്തിന്റെ സർവാന്തര്യാമിത്വം, ദൈവത്തിന്റെ സർവശക്തി എന്നിവയെ സംയോജിപ്പിച്ചു കൊണ്ടുള്ള ഒരു വീക്ഷണമായിരുന്നു ട്രെഷോയുടേതു്. ദൈവം എല്ലാത്തിന്റേയും സംയുക്തമല്ല, എല്ലാത്തിനേയും സംയോജിപ്പിക്കുന്ന ശക്തിവിശേഷമാണ്; ദൈവം ഒരു ആശയമല്ല, ഒരു യഥാർഥ വ്യക്തിയാണു്. ട്രെഷോയുടെ വീക്ഷണത്തിൽ മാറ്റത്തിനു വിധേയമാകാത്തതും അനശ്വരമായിട്ടുള്ളതും സ്വതന്ത്ര അസ്തിത്വമുള്ളതുമായ ഒന്നാണു ദൈവം. നമ്മുടെ ബോധത്തിലൂടെയാണു് ദൈവം പ്രത്യക്ഷീഭവിക്കുന്നതു്.

ശരീരവും ആത്മാവും രണ്ടാണെന്നുള്ള വാദത്തെ നീൽസ് ട്രെഷോ നിരാകരിച്ചിരുന്നു. മനുഷ്യനെ ഒരു സംയുക്തമായി കരുതാമെങ്കിലും ആത്മാവിന്റെയും ശരീരത്തിന്റെയും സംയുക്തമാണ് മനുഷ്യൻ എന്നു പറയുന്നത് ശരിയല്ല. ആന്തരികവും ബാഹ്യവുമായ സംവേദനങ്ങൾക്ക് വിഷയീഭവിക്കുന്ന ഒരേ വസ്തുവിന്റെതന്നെ രണ്ടു വ്യത്യസ്ത സവിശേഷതകളാണു് ആത്മാവും ശരീരവും എന്നായിരുന്നു ട്രെഷോയുടെ മതം.
## അവലംബം

## പുറത്തേക്കുള്ള കണ്ണി
*Niels Treschow - Nieles Treschow Norsk Biografisk Leksikon

വർഗ്ഗം:1751-ൽ ജനിച്ചവർ
വർഗ്ഗം:1833-ൽ മരിച്ചവർ
മാങ്കുളം വിഷ്ണു നമ്പൂതിരി

പ്രശസ്ത കഥകളി കലാകാരനായിരുന്നു **മാങ്കുളം വിഷ്ണു നമ്പൂതിരി**. പ്രശസ്ത ചെണ്ടവാദ്യ കലാകാരനും ആലപ്പുഴ എസ്.ഡി. കോളേജ് മുൻ പ്രിൻസിപ്പലും ശാസ്ത്രഗവേഷകനുമായ ഡോ. മാങ്കുളം കൃഷ്ണൻ നമ്പൂതിരി ഇദ്ദേഹത്തിന്റെ പുത്രനാണു്.

## ജീവിതരേഖ
കാർത്തികപ്പള്ളി താലൂക്കിൽ കണ്ടല്ലൂരിൽ മാങ്കുളം ഇല്ലത്ത്  മാങ്കുളം കേശവൻ നമ്പൂതിരിയുടെ പുത്രനായി 1910ൽ മാങ്കുളം വിഷ്ണു നമ്പൂതിരി ജനിച്ചു.

അരനൂറ്റാണ്ടുകാലം വേഷപ്പകർച്ചയോടെ അരങ്ങിൽ നിറഞ്ഞാടിയ മാങ്കുളം വിഷ്ണുനമ്പൂതിരി 1981 ഏപ്രിൽ 19നു അന്തരിച്ചു..

## അവലംബം


വർഗ്ഗം:കഥകളി കലാകാരന്മാർ
വിൻആംപ്

പ്രധാനമായും വിൻഡോസ്‌ അധിഷ്ഠിത മൾട്ടിമീഡിയ പ്ലെയറാണ് **വിൻആംപ്**. കോളജ് വിദ്യാർഥികളായിരുന്ന ജസ്റ്റിൻ ഫ്രാങ്കെൽ, ദിമിത്രി ബോൾഡിറേവ് എന്നിവർ ചേർന്ന് 1997-ലാണ് വിൻആംപ് ആരംഭിച്ചത്. അവരുടെ കമ്പനിയായ നൾസോഫ്റ്റ് (Nullsoft) വഴി, അവർ പിന്നീട് 1999-ൽ എഒഎല്ലി(AOL)-ന് 80 ദശലക്ഷം ഡോളറിന് വിറ്റു. സൗജന്യമായി ലഭ്യമാക്കിയിട്ടുള്ള ഇതിന്റെ പ്രൊ വെർഷനും ലഭ്യമാണ്. എണ്ണമറ്റ ഓഡിയോ വീഡിയോ ഫോർമാറ്റുകളെ ഇത് പിന്തുണയ്ക്കുന്നു. സ്ട്രീമിങ് ഫയലുകളെയും ഇത് പിന്തുണയ്ക്കുന്നുണ്ട്. കസ്റ്റമൈസ് ചെയ്യാവുന്ന മികച്ച ഒരു മീഡിയ പ്ലെയറാണ് ഇത്. പിന്നീട് 2014-ൽ റേഡിയോണമി ഏറ്റെടുത്തു. പതിപ്പ് 2 മുതൽ ഇത് ഫ്രീമിയം ആയി വിൽക്കുകയും പ്ലഗ്-ഇന്നുകളും സ്‌കിന്നുകളും ഉപയോഗിച്ചുള്ള എക്സ്റ്റക്ഷനുകളെ പിന്തുണയ്‌ക്കുകയും ചെയ്യുന്നു, കൂടാതെ സംഗീത ദൃശ്യവൽക്കരണം, പ്ലേലിസ്റ്റ്, ഒരു വലിയ ഓൺലൈൻ കമ്മ്യൂണിറ്റി പിന്തുണയ്‌ക്കുന്ന മീഡിയ ലൈബ്രറി എന്നിവയും അവതരിപ്പിക്കുന്നു.

വിൻആംപിന്റെ പതിപ്പ് 1 1997-ൽ പുറത്തിറങ്ങി, എംപി3(MP3)യുടെയും (സംഗീതം) ഫയൽ പങ്കിടലിന്റെയും ട്രെന്റനുസരിച്ച് 3 ദശലക്ഷത്തിലധികം ഡൗൺലോഡുകളോടെ അതിവേഗം ജനപ്രിയമായിത്തീർന്നു. വിൻആംപ് 2.0 1998 സെപ്റ്റംബർ 8-ന് പുറത്തിറങ്ങി. 2.x പതിപ്പുകൾ വ്യാപകമായി ഉപയോഗിക്കപ്പെടുകയും ഏറ്റവും കൂടുതൽ ഡൗൺലോഡ് ചെയ്യപ്പെടുന്ന വിൻഡോസ് ആപ്ലിക്കേഷനുകളിലൊന്നായി വിൻആംപിനെ മാറ്റുകയും ചെയ്തു.2000-ത്തോടെ വിൻആംപിന് 25 ദശലക്ഷത്തിലധികം രജിസ്റ്റർ ചെയ്ത ഉപയോക്താക്കളുണ്ടായിരുന്നു 2001 ആയപ്പോഴേക്കും അതിന് 60 ദശലക്ഷം ഉപയോക്താക്കളുണ്ടായിരുന്നു.2002-ലെ റീറൈറ്റായ വിൻആംപ് 3 ഹിറ്റായില്ല, 2003-ൽ വിൻആംപ് 5-ന്റെ പ്രകാശനവും പിന്നീട് 2007-ൽ പതിപ്പ് 5.5-ന്റെ പ്രകാശനവും ഉണ്ടായി. എംഎസ്ഡോസി(MS-DOS)-ന്റെ ആദ്യകാല എതിരാളികളായ മാക്കിന്റോഷിനൊപ്പവും, ആൻഡ്രോയിനായി ഇപ്പോൾ നിർത്തലാക്കപ്പെട്ട ഒരു പതിപ്പും പുറത്തിറങ്ങി.

വിൻആംപ് 5.8(Winamp 5\infin എന്ന് എഴുതിയിരിക്കുന്നു) 2018-ൽ പൊതുജനങ്ങൾക്ക് ലഭ്യമായി. സുരക്ഷാ നിലവാരം നിലനിർത്താൻ റേഡിയോണമി ടീം പുതിയ പതിപ്പ് പുറത്തിറക്കാൻ തീരുമാനിച്ചു. റേഡിയോണമി പിന്നീട് വിൻആംപ് 6 പുറത്തിറക്കാനുള്ള തങ്ങളുടെ ആഗ്രഹം പ്രകടിപ്പിച്ചു.
## സവിശേഷതകൾ
എംപി3(MP3), മിഡി(MIDI), മോഡ്(MOD), എംപെക്1(MPEG-1) ഓഡിയോ ലെയെഴ്സ് 1, 2, എഎസി(AAC), എം4എ(M4A), ഫ്ലാക്(FLAC), വാവ്(WAV), ഡബ്ല്യൂഎംഎ(WMA) എന്നിവ ഉപയോഗിച്ച് വിൻആംപ് മ്യൂസിക് പ്ലേബാക്ക് പിന്തുണയ്ക്കുന്നു. ഓഗ് വോർബിസിന്റെ(Ogg Vorbis) പ്ലേബാക്ക് ഡിഫോൾട്ടായി പിന്തുണയ്ക്കുന്നതിന് വേണ്ടി വിൻഡോസിൽ ആദ്യമായി വ്യാപകമായി ഉപയോഗിക്കുന്ന മ്യൂസിക് പ്ലെയറുകളിൽ ഒന്നാണ് വിൻആംപ്.

## അവലംബം


## പുറത്തേക്കുള്ള കണ്ണി
*http://malayalam.gizbot.com/news/winamp-media-player-to-be-shut-down-next-month-004042.html

വർഗ്ഗം:മീഡിയ പ്ലേയറുകൾ
വർഗ്ഗം:സോഫ്റ്റ്‌വെയർ
തരുൺ തേജ്പാൽ

ഒരു പത്രപ്രവർത്തകനും പ്രസാധകനും എഴുത്തുകാരനുമാണ്  **തരുൺ തേജ്പാൽ** (ജനനം:മാർച്ച് 15 1963). ഇപ്പോൾ തെഹൽക വാരികയുടെ എഡിറ്റർ ഇൻ ചീഫാണ്. നവംബർ 21 2013-ൽ സഹപ്രവർത്തകയെ ലൈംഗികമായി പീഡിപ്പിക്കാൻ ശ്രമിച്ചെന്ന ആരോപണം ഉയർന്നതിനെതുടർന്ന് കുറ്റം ഏറ്റുപറഞ്ഞ് എഡിറ്റർ ഇൻ ചീഫ് പദവിയിൽ നിന്ന് ആറുമാസത്തേക്ക് രാജിവെയ്ക്കുകയുണ്ടായി..ഈ കേസിൽ വിചാരണത്തടവുകാരനായി ഗോവജയിലിൽ കഴിയുന്ന തേജ്പാലിന് മെയ് 14-ന് കോടതി മൂന്നാഴ്ചത്തേക്ക് ഇടക്കാല ജാമ്യം അനുവദിച്ചിട്ടുണ്ട്   ഇന്ത്യാ ടുഡേ, ഇന്ത്യൻ എക്സ്‌പ്രസ്, ഔട്ട്‌ലുക്ക് എന്നീ പ്രസിദ്ധീകരണങ്ങളുമായി ബന്ധപ്പെട്ട് പ്രവർത്തിച്ചിട്ടുണ്ട്.

## ജീവചരിത്രം
പിതാവ്  കരസേനാ ഉദ്യോഗസ്ഥനായിരുന്നതുകൊണ്ട് രാജ്യത്തിന്റെ വിവിധഭാഗങ്ങളിലായി വളർന്ന ഇദ്ദേഹം ചണ്ഡീഗഢിലെ പഞ്ചാബ് യൂണിവേഴ്‌സിറ്റിയിൽ നിന്നും സാമ്പത്തികശാസ്ത്രത്തിൽ ബിരുദമെടുത്തു.  

## ഔദ്യോഗിക ജീവിതം
1980കളിൽ ഇന്ത്യാടുഡേ വാരികയിൽ സേവനമനുഷ്ഠിച്ചു. പിന്നീട് ഔട്ട്‌ലുക്ക് വാരിക സ്ഥാപിയ്ക്കാൻ സഹായിക്കുകയും അതിൽ വർഷങ്ങളോളം പ്രവർത്തിക്കുകയും ചെയ്തു. ഇതേസമയത്തു തന്നെ ഇദ്ദേഹം തുടങ്ങിയ ഇന്ത്യാ ഇങ്ക് എന്ന സ്ഥാപനമാണ്  അരുന്ധതി റോയിയെ ബുക്കർ പ്രൈസിനർഹമാക്കിയ God of Small things (കൊച്ചുകാര്യങ്ങളുടെ തമ്പുരാൻ) എന്ന കൃതി പ്രസിദ്ധീകരിച്ചത്.

2000ൽ ഔട്ട്‌ലുക്കിൽ നിന്നും രാജിവെച്ച് തെഹൽക്ക എന്ന ഓൺലൈൻ മാധ്യമം ആരംഭിച്ചു.  2004ൽ അതേ പേരിൽ ഇംഗ്ലീഷ്, ഹിന്ദി പതിപ്പുകളുള്ള  ദേശീയ വാർത്താവാരികയും തുടങ്ങി.

## പുസ്തകങ്ങൾ
*Alchemy of Desire* (മോഹത്തിന്റെ രസതന്ത്രം) (2006), *Story of my assassins* (എന്റെ കാപാലികരുടെ കഥ) (2010), *The Valley of Masks* (മുഖംമൂടികളുടെ താഴ്‌വാര) (2011) എന്നിവയാണ് ഇദ്ദേഹത്തിന്റെ കൃതികൾ.

## അവലംബം


## പുറത്തേയ്ക്കുള്ള കണ്ണികൾ
* തരുൺ തേജ്‌പാലിന്റെ വെബ്‌സൈറ്റ് 
* തെഹൽക്ക വാരികയുടെ വെബ്‌സൈറ്റ്
* തെഹൽക്ക ഹിന്ദി വാരികയുടെ വെബ്‌സൈറ്റ്

വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:1963-ൽ ജനിച്ചവർ
അംശബന്ധം

ഗണിതശാസ്ത്രത്തിൽ രണ്ടു സംഖ്യകളെ താരതമ്യപ്പെടുത്താൻ ആ സംഖ്യകളുടെ ഭിന്നിതം ഉപയോഗപ്പെടുത്തുന്നു. ഈ ഭിന്നിതമാണു് അവയുടെ **അംശബന്ധം**.
:ഉദാഹരണം:- 4 മീറ്റർ നീളവും 3 മീറ്റർ വീതിയുമുള്ള ഒരു ചതുരത്തിന്റെ നീളവും വീതിയും തമ്മിലുള്ള അംശബന്ധം 4:3 ആണു്

വർഗ്ഗം:അങ്കഗണിതം
ദത്തുപുത്രൻ

1970- ൽ റിലീസ് ചെയ്ത മലയാളചലച്ചിത്രം **ദത്തുപുത്രൻ**.  ഈ ചിത്രം എക്സെൽ പ്രൊഡക്ഷനു വേണ്ടി എം. കുഞ്ചാക്കോ തന്നെ സംവിധാനം ചെയ്തു നിർമിച്ചു.

## അഭിനേതാക്കൾ
*സത്യൻ
*പ്രേം നസീർ
*പി.ജെ. ആന്റണി
*കെ.പി. ഉമ്മർ
*അടൂർ ഭാസി
*കോട്ടയം ചെല്ലപ്പൻ
*എസ്.പി. പിള്ള
*ആലുംമൂടൻ
*ഷീല
*ജയഭാരതി
*വിജയശ്രീ
*അടൂർ പങ്കജം

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*പി. സുശീല

## അണിയറശിൽപ്പികൾ
*നിർമ്മാണം, സംവിധാനം - എം കുഞ്ചാക്കോ
*സംഗീതം - ജി ദേവരാജൻ
*ഗാനരചന - വയലാർ രാമവർമ്മ
*ബാനർ - എക്സൽ പ്രൊഡക്ഷൻസ്
*കഥ, തിരക്കഥ, സംഭാഷണം - കാനം ഇ ജെ.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ്മൂവി ഡേറ്റാബേസിൽ നിന്ന് ദത്തുപുത്രൻ

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
ബ്ലാക്ക് നൈറ്റ്സ് ടാങ്കോ

**ബ്ലാക്ക് നൈറ്റ്സ് ടാങ്കോ** (**മെക്സിക്കൻ പ്രതിരോധം**, **കെവിറ്റ്സ്-ട്രാജ്കോവിക്ക് പ്രതിരോധം** എന്നിങ്ങനെയും അറിയപെടുന്നു) എന്ന ചെസ്സിലെ പ്രാരംഭനീക്കം തുടങ്ങുന്നത് ഇങ്ങനെയാണ്:
:1. d4 Nf6
:2. c4 Nc6
## ചരിത്രം
## സാധ്യമായ തുടർനീക്കങ്ങൾ
### 3.Nf3
### 3.Nc3
### 3.d5
## അവലംബം

## പുറത്തേയ്ക്കുള്ള കണ്ണികൾ

* Betwixt the Tango and the Budapest  (arguing that 3. Nf3 does not prevent 3 ..e5)

വർഗ്ഗം:ചെസ്സിലെ പ്രാരംഭനീക്കങ്ങൾ
കല്ലേറ്റുംകര

തൃശ്ശൂർ ജില്ലയിലെ മുകുന്ദപുരം താലൂക്കിലുള്ള ഒരു സ്ഥലമാണ് **കല്ലേറ്റുംകര**. ആളൂർ ഗ്രാമപഞ്ചായത്തിന്െറ ആസ്ഥാനമാണിത്. ഇരിങ്ങാലക്കുട റെയിൽവേസ്റ്റേഷൻ സ്ഥിതി ചെയ്യുന്നത് ഇവിടെയാണ്.

## ജനസംഖ്യ
2001 ലെ സെന്സസ് പ്രകാരം കല്ലേറ്റുംകരയിലെ ജനസംഖ്യ 6728 ആണ്. 3278 പുരുഷന്മാരും 3450 സ്ത്രീകളും

## സാമ്പത്തിക മേഖല
പ്രധാനമായും കൃഷിയാണ് പ്രദേശത്തെ സാമ്പത്തിക സ്രോതസ്സ്.
നാളികേരം,മരച്ചീനി,ജാതി,കുരുമുളക് ഇഞ്ചി എന്നിവയാണ് പ്രധാമ കാര്ഷിക വിളകള്.
ഏറെക്കാലം മുന്പ് വളരെയധികം നെല്പാടങ്ങളുണ്ടായിരുന്ന സ്ഥലമായിരുന്നു കല്ലേറ്റുംകര. വര്ദ്ധിച്ചു വന്ന കൃഷി ചെലവും വിദഗ്ദരായ ജോലിക്കാരുടെ അഭാവം മൂലവും അവയെല്ലാം പിന്നീട് തെങ്ങിന് തോട്ടങ്ങളായി പരിണമിച്ചു.

ഏഷ്യയിലെ തന്നെ ഏറ്റവും വലിയ കാലിത്തീറ്റ ഫാക്ടറിയായ കേരള ഫീഡ്സ് സ്ഥിതി ചെയ്യുന്നത് കല്ലേറ്റുംകരയിലാണ്

## വിദ്യാഭ്യാസ സ്ഥാപനങ്ങൾ

* ഐ.ജെ. എൽപി സ്ക്കൂൾ - കല്ലേറ്റുംകര ഉണ്ണി മിശിഹാ പള്ളിയുടെ ഉടമസ്ഥതയില് വരുന്ന വിദ്യാലയമാണ് ഐ.ജെ.എല്.പി സ്കൂൾ.
* ബി.വി.എം ഹൈസ്കൂൾ.
* മോഡൽ പോളിടെക്നിക്ക് കോളേജ് 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഇറ്റാലിയൻ ഗെയിം

ഇറ്റാലിയൻ ഗെയിം എന്ന ചെസ്സ് പ്രാരംഭനീക്കങ്ങളുടെ കുടുംബം തുടങ്ങുന്നത് ഇപ്രകാരമാണ്:
:1. e4 e5
:2. Nf3 Nc6
:3. Bc4

## പ്രധാന വേരിയേഷനുകൾ
### 3...Bc5
### 3...Nf6
### 3...Be7
## കറുപ്പിന്റെ പ്രചാരമില്ലാത്ത മൂന്നാം നീക്കങ്ങൾ
### 3...d6
### 3...f5
### 3...Nd4

വർഗ്ഗം:ചെസ്സിലെ പ്രാരംഭനീക്കങ്ങൾ
കിലുക്കച്ചെടി

മധ്യരേഖാ-അമേരിക്കൻ വംശജനായ ഒരു കുറ്റിച്ചെടിയാണ് **കിലുക്കച്ചെടി**. . കിലുക്കാംപെട്ടിച്ചെടി, കിലുകിലുക്കി  എന്നീപേരുകളിലും ഈ ചെടി അറിയപ്പെടുന്നു. ഇപ്പോൾ ഇത് ലോകത്ത് എവിടെയും കാണാറുണ്ട്. നദീതീരങ്ങളിലും ജലമുള്ള ഇടങ്ങളിലും പുൽമേടുകളിലും എല്ലാം വളരുന്ന ഈ ചെടി ഉപ്പുള്ള പ്രദേശങ്ങളിലും വളരാറുണ്ട്. കിലുക്കച്ചെടിയെ ഒരു കളയായി കരുതിവരുന്നു. ഈ ചെടി നല്ലൊരു പച്ചിലവളമാണ്.കരളിനെ ബാധിക്കുന്ന വിഷ സംയുക്തങ്ങളായ  പയ്‌റോലിസിഡിൻ ആൽക്കലോയിഡുകൾ  ഈ ചെടിയിൽ അടങ്ങിയിരിക്കുന്നു . ഇളംകായകൾ ഭക്ഷ്യയോഗ്യമാണ്. മൂത്ത കായകൾ വറുത്ത് കാപ്പിക്ക് പകരം ഉപയോഗിക്കാറുണ്ട്. തണ്ടിലെ നാര് നൂലിനു പകരമായും ഉപയോഗിച്ചുവരുന്നു. പട്ടാണി നീലി ശലഭ-ലാർവകളുടെ ഭക്ഷണസസ്യമാണ് ഇത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ

വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
മലയാളത്തിലെ ഭക്ഷണവസ്തുക്കളുടെ പദോല്പത്തി

കേരളത്തിന്റെ തനതായത് എന്ന് നാം ഇന്നു കരുതുന്ന പലതും വൈദേശികമോ പരദേശികമോ ആണ്. ഇവയിൽ പ്രധാനം  ഭക്ഷ്യവസ്തുക്കളും പാചക മുറകളും കാർഷിക വിളകളുമാണ്. കശുമാവ് പേര സവാള എന്നീ കാർഷിക പദങ്ങൾ പോർച്ചുഗീസ് ഭാഷയുടെ സംഭാവനയാണെങ്കിൽ   പത്തിരി ബിരിയാണി എന്നീ ഭക്ഷണങ്ങൾ യഥാക്രമം  അറബിയും പേർഷ്യനുമാണ്. തെന്നിന്ത്യൻ ഭക്ഷ്ണങ്ങളിൽ പലത്തിനും കന്നഡ തുളു തമിഴ് തെലുങ്ക് ഭാഷകളിൽ സമാനശബ്ദ പദങ്ങളാണ് നിലവിലുള്ളത്. മലയാളത്തിന്റെ തന്നെ ഭക്ഷണ സാധനങ്ങൾക്ക് അവയുടെ പേരുകൾ ലഭിക്കാനുള്ള കാരണങ്ങൾ രസകരമാണ്.
## ഭക്ഷ്യവസ്തുക്കളുടെ പദോല്പത്തി

## ഇതും കൂടി കാണുക
*മലയാളത്തിലെ അറബി പദങ്ങൾ
*മലയാളത്തിലെ പോർച്ചുഗീസ് പദങ്ങൾ
*മലയാളത്തിലെ ഇംഗ്ലീഷ് ശൈലീപ്രയോഗങ്ങൾ

വർഗ്ഗം:മലയാളപദങ്ങൾ
എഴുതാത്ത കഥ

ജയമാരുതി പിക്ചേഴ്സിനു വേണ്ടി ടി.ഇ. വാസുദേവൻ നിർമിച്ച മലയാളചലച്ചിത്രമാണ് **എഴുതാത്ത കഥ**.  1970 മേയ് 21-ന് ഈ ചിത്രം കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*അടൂർ ഭാസി
*കെ.പി. ഉമ്മർ
*ജി.കെ. പിള്ള
*ശങ്കരാടി
*മുതുകുളം രാഘവൻ പിള്ള
*ഷീല
*ടി.ആർ. ഓമന

## പിന്നണിഗായകർ
*കെ.ജെ. യേശുദാസ്
*ബി. വസന്ത
*പി. ജയചന്ദ്രൻ
*പി. ലീല

## അണിയറശിപ്പികൾ
*ബാനർ -  ജയമാരുതി
*കഥ -  ഇ പി കുര്യൻ, പി ആർ ചന്ദ്രൻ
*തിരക്കഥ -  ജഗതി എൻ കെ ആചാരി
*സംഭാഷണം -  ജഗതി എൻ കെ ആചാരി
*നിർമ്മാണം -  ടി ഇ വാസുദേവൻ
*ചിത്രസംയോജനം - ബി എസ് മണി
*കലാസംവിധാനം - ആർ ബി എസ് മണി
*ഗാനരചന - ശ്രീകുമാരൻ തമ്പി
*സംഗീതം -  വി ദക്ഷിണാമൂർത്തി.

## ഗാനങ്ങൾ
*സംഗീതം - വി. ദക്ഷിണാമൂർത്തി
*ഗാനരചന - ശ്രീകുമാരൻ തമ്പി

## അവലംബം

## പുറത്തേക്കുള്ള കണ്ണികൾ
*സിനീമാലയം ഡേറ്റാബേസിൽ നിന്ന്  എഴുതാത്ത കഥ
*ഇന്റെർനെറ്റ് മൂവി ഡേറ്റാബേസിൽ നിന്ന് എഴുതാത്ത കഥ

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ